sagorsarker/bangla-wikipedia huggingface dataset:
কেংড়াছড়ি ইউনিয়ন

কেংড়াছড়ি বাংলাদেশের রাঙ্গামাটি জেলার অন্তর্গত বিলাইছড়ি উপজেলার একটি ইউনিয়ন।
কেংড়াছড়ি ইউনিয়নের আয়তন ২৫,৬০০ একর (১০৩.৬০ বর্গ কিলোমিটার)।
২০২২ সালের পরিসংখ্যান অনুযায়ী ইউনিয়নের জনসংখ্যা ৫,৮৯৭জন। এর মধ্যে ৪,৫১৪জন বৌদ্ধ, ১,৩৭২জন মুসলিম, ১০জন হিন্দু, ১জন খ্রিস্টান ।
বিলাইছড়ি উপজেলার উত্তর-পশ্চিমাংশে কেংড়াছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের দক্ষিণে বিলাইছড়ি ইউনিয়ন; পূর্বে জুরাছড়ি উপজেলার মৈদং ইউনিয়ন; উত্তরে রাঙ্গামাটি সদর উপজেলার বালুখালী ইউনিয়ন এবং পশ্চিমে কাপ্তাই হ্রদ, রাঙ্গামাটি সদর উপজেলার জীবতলী ইউনিয়ন ও কাপ্তাই উপজেলার কাপ্তাই ইউনিয়ন অবস্থিত।
কেংড়াছড়ি ইউনিয়ন বিলাইছড়ি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বিলাইছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ৩টি মৌজায় বিভক্ত। এ ইউনিয়নের গ্রামগুলো হল:
কেংড়াছড়ি ইউনিয়নের সাক্ষরতার হার ৩৫.৩১%। এ ইউনিয়নে ১টি নিম্ন মাধ্যমিক বিদ্যালয় ১০টি প্রাথমিক বিদ্যালয় এবং ১টি ইবতেদায়ী মাদ্রাসা রয়েছে।
কেংড়াছড়ি ইউনিয়নে যোগাযোগের একমাত্র মাধ্যম ইঞ্জিন চালিত নৌকা।
কেংড়াছড়ি ইউনিয়নের পশ্চিমে ও দক্ষিণে রয়েছে কাপ্তাই হ্রদ। এছাড়া রয়েছে নাড়াইছড়ি খাল, বাঙ্গালকাটা খাল, হিজাছড়ি খাল এবং কেংড়াছড়ি খাল।
কেংড়াছড়ি ইউনিয়নের প্রধান হাট-বাজার হল কেংড়াছড়ি বাজার।
কান্দাহার জেলা

কান্দাহার জেলা অথবা দান্দ জেলা আফগানিস্তানের কান্দাহার প্রদেশের কেন্দ্রীয় অংশে অবস্থিত একটি জেলা। এটি কান্দাহার শহরের পাশাপাশি অবস্থান করছে। ভৌগোলিক অবস্থান অনুযায়ী জেলাটি পশ্চিমে পাঞ্জাই জেলা, উত্তরে আর্ঘান্দাব জেলা, উত্তর-পূর্বে শাহ ওয়ালী কোট জেলা এবং পূর্ব ও দক্ষিণে দামান জেলা অবস্থিত। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৪৬৮,২০০ জন এর মত। জেলাটির কেন্দ্রীয় শহরের নাম হচ্ছে কান্দাহার।
২০০৯ সালের মার্চ মাসে, দান্দ জেলার কেন্দ্রটি দুটি অংশে তালেবানদের বিদ্রোহী আত্মঘাতী বোমা হামলায় ধ্বংসপ্রাপ্ত হয়।২০০৯ সালের ডিসেম্বরে কান্দাহারের পিআরটি এর বৈদেশিক সম্পর্ক বিভাগ এবং কানাডিয়ান বেসামরিক পুলিশ কর্তৃক পুনঃগঠন করা হয়েছিল।
জেলাটিতে ৩০টি স্কুল রয়েছে। স্কুলগুলিতে নিরাপত্তা সংক্রান্ত উদ্বেগের কারণে প্রায় সকল স্কুলই বন্ধ হয়ে গিয়েছিল কিন্তু ২০১১ সালের মার্চে সকল স্কুলই পুনরায় খুলে দেওয়া হয়। স্থানীয়ভাবে প্রায় ১২,০০০ এর মত শিক্ষার্থী বিদ্যালয়গুলিতে স্বতষ্ফুর্তভাবে লেখাপড়ায় অংশগ্রহণ করে থাকে।
ইরিত্রিয়া ব্যাংক

ইরিত্রিয়া ব্যাংক হচ্ছে ইরিত্রিয়ার কেন্দ্রীয় ব্যাংক। ব্যাংকটি রাজধানী শহর আস্মারায় অবস্থিত। এই কেন্দ্রীয় ব্যাংকটি বৈদেশিক বিনিয়োগে উদ্বুদ্ধ করে থাকে এবং কলকারখানার যন্ত্রপাতি ও কৃষি সরঞ্জাম আমদানি করে থাকে। ইরিত্রিয়ার এই কেন্দ্রীয় ব্যাংকটি সরকারি হলেও এটি অর্থ মন্ত্রণালয়ের অধীনে নয়; এর গভর্নর এবং নীতিনির্ধারকেরা অর্থ মন্ত্রণালয় থেকে এটাকে পরিচালনা করতে নীতিনির্ধারণ করেন। যদিও পর্যটকেরা ভ্রমণে আসার সময় বৈদেশিক মুদ্রা নিয়ে আসতে পারেন, তবে সব ধরনের অর্থ বিনিময় নাকফা দিয়ে করতে হবে।
এয়ার ওড়িশা

এয়ার ওড়িশা ভুবনেশ্বর শহরকে ভিত্তি করে ভারতীয় বিমান সংস্থা হিসাবে বিমান পরিচালনা শুরু করে, বিমান সংস্থা ১৩ ফেব্রুয়ারি ২০১২ সালে নির্ধারিত পরিসেবা চালাতে লাইসেন্স পায়। ভুবনেশ্বরের বিজু পাটনায়ক আন্তর্জাতিক বিমানবন্দরে বিমান সংস্থাটির সদর দপ্তর রয়েছে। মার্চ ২০১৭ সালে নির্ধারিত বিমান পরিচালানোর অনুমতি পেয়েছে এবং এইভাবে এটি একটি আঞ্চলিক বিমান সংস্থা হয়ে উঠেছে।
এয়ার ওড়িশা এভিয়েশন প্রাইভেট লিমিটেড (এওএপিএল) বিমানের চার্টার সার্ভিস প্রদানের জন্য উড়িষ্যার সরকারের কোম্পানি আইনের অধীনে গঠিত হয়। এয়ার ওড়িশা হল ওড়িশার একমাত্র চার্টার্ড এয়ারলাইন এবং ভারতের অ নির্ধারিত বিমান সংস্থা।
ফেব্রুয়ারি ২০১৮ সালের মধ্যে ৬০% শেয়ার জিএসইসি সম্রাট এভিয়েশনকে বিক্রি করা হয়েছে।
সেপ্টেম্বর ২০১৭ সালের হিসাবে, এয়ার ওড়িশার বিমান বহরে নিম্নোক্ত উড়োজাহাজগুলির রয়েছে:
বিমান পরিচালনার জন্য নির্ধারিত গন্তব্যগুলির নিম্নরূপ হয়:
স্বস্তিকা দত্ত

স্বস্তিকা দত্ত (জন্ম: ২৩ এপ্রিল ১৯৯৪) একজন ভারতীয় অভিনেত্রী। তিনি পারব না আমি ছাড়তে তোকে (২০১৫) চলচ্চিত্রে মাধ্যেমে আত্মপ্রকাশ করেন । তিনি হাস্যরসাত্মক ধারাবাহিক "ভোজো গোবিন্দ" (২০১৭) তে ডালি চরিত্রে, বিজয়ী (২০১৮) এ কেকা চরিত্রে এবং "কি" "কোরে বোলব তোমায়" ( ২০১৮) তে রাধিকা চরিত্রের জন্য পরিচিত।
স্বস্তিকা দত্ত ১৯৯৪ সালের ২৩ এপ্রিল কলকাতায় জন্মগ্রহণ করেন। তিনি মুম্বাইতে তার শৈশব কাটিয়েছেন । তিনি দ‍্য মডার্ন একাডেমী কলকাতায় শিক্ষারত ছিলেন এবং হেরিটেজ ইনস্টিটিউট অব টেকনোলজি, কলকাতা থেকে গণযোগাযোগে স্নাতক সম্পন্ন করেন।
স্বস্তিকা তার অভিনয় যাত্রা শুরু করার আগে একজন মডেল হিসাবে FFACE এ অংশগ্রহণ করেন। রাজ চক্রবর্তী পরিচালিত পারব না আমি ছাড়তে তোকে তার প্রথম চলচ্চিত্র। "দুগ্গা দুগ্গা" (২০১৫) ধারাবাহিকে তার মাধ্যমে টেলিভিশনে তার আত্মপ্রকাশ । ২০১৭ সালে রোহন ভট্টাচার্যের বিপরীতে স্টার জলসা সিরিয়াল ভোজো গোবিন্দে ডালি চরিত্রে তার ভূমিকা তাকে সেরা স্টাইল আইকন ২০১৮ স্টার জলসা পরিবার পুরস্কার প্রদান করে।
পটুয়া সঙ্গীত

পটুয়া সঙ্গীত বাংলার এক প্রাচীন লোকসঙ্গীতের ধারা। পটচিত্রকর তথা পটুয়ারা লৌকিক ও পৌরাণিক কাহিনি অবলম্বন করে বিভিন্ন ধরনের পটচিত্র অঙ্কন করেন এবং পটের কাহিনিকে ঘিরে সঙ্গীত রচনা করেন। এই সকল গান তারা বাড়ি বাড়ি ঘুরে পট প্রদর্শনের সঙ্গে পবিবেশন করেন। পশ্চিমবঙ্গের বীরভুম, পশ্চিম মেদিনীপুর, বর্ধমান, মুর্শিদাবাদ ও অন্যান্য পল্লী অঞ্চলগুলিতে পটুয়া সঙ্গীতের প্রচলন দেখা যায়।
পটুয়া সঙ্গীত বা পটগীতিকে সাধারণত তিনটি শ্রেণিতে ভাগ করা যায়। এগুলি হল লীলা কাহিনি, পঞ্চ বা পাঁচ কল্যাণী এবং গোপালন বিষয়ক গীতিকা।
কৃষ্ণলীলা, গৌরাঙ্গলীলা, রামলীলা, শিবপার্বতীলীলা ইত্যাদি এই লীলা কাহিনি মূলক সঙ্গীত।
এই পর্যায়ের সঙ্গীতগুলি কোনো বিশেষ লীলা কাহিনি বা আখ্যায়িকা অবলম্বনে রচিত হয় না। এখানে নানা দেব-দেবীর সম্ভন্ধে ছড়ার পাঁচমিশালি সমাবেশ ঘটে।
গো-পালন গীতিগুলিতে কপিলার মর্তে অবতীর্ণ হতে প্রথমে অনিচ্ছা প্রকাশ ও পরবর্তিতে মনুষ্যজাতির সেবার জন্য দেবগণের সনির্বন্ধ মিনতি এখানে গীত হয়।
পটুয়া সঙ্গীতের প্রচলন পূর্বে সম্পূর্ণ রাঢ় অঞ্চলে থাকলেও বর্তমানে পশ্চিমবঙ্গের বীরভুম, পশ্চিম মেদিনীপুর, পশ্চিম মেদিনীপুরের পিঙ্গলা ব্লকের নয়াগ্রাম, বর্ধমান, মুর্শিদাবাদ জেলায় এই গীত শোনা যায়। পিঙ্গলা ব্লকের নয়াগ্রাম এই প্রাচীন ঐতিহ্যকে এখনও দৃঢ়ভাবে ধরে রেখেছে। এখানকার প্রায় পঞ্চাশ থেকে পঞ্চান্নটি পরিবার পটশিল্প ও পটুয়া সঙ্গীতের সঙ্গে যুক্ত আছে।
পটগীতির বর্ণনা সম্পূর্ণরূপে পটচিত্রের হুবহু অনুকরণে না হলেও পটচিত্র পটগীতির পরিপোষক। চিত্রে যা বর্ণিত হয়, গীতিকার তার বর্ণনা না দিয়ে চিত্রের অন্তর্নিহিত ভাব ও ভক্তিরসের অভিব্যঞ্জনা করেন। প্রকৃতপক্ষে চিত্রে যা ফুটে ওঠে, তা গীতিতে বর্ণিত হয়, আবার গীতে বণিত অভিব্যঞ্জনা চিত্রে উহ্য় থাকে।
কৃষ্ণলীলা, রামলীলা, শিবের শঙ্খ পরানো প্রভৃতি সঙ্গীতে বাংলার স্ত্রী-পুরুষ ও জীবনের এক নিখুঁত প্রতিকৃতি রচিত হয়েছে। ধর্ম, দর্শন ও পুরানের মূল তত্ত্বগুলি যে বাঙালি হিন্দুসমাজে খুব সহজভাবেই সঞ্চারিত হয়েছে তা পটুয়া সঙ্গীত থেকে সহজেই বোঝা যায়। রামের বিবাহে ছাদনাতলা অথবা পার্বতীর কাছে সব অলঙ্কারের চেয়ে যে শাঁখার মর্যাদা বেশি তা পটুয়া সঙ্গীতে ফুটে ওঠে।
বর্তমানে পটগীতির প্রচলন কমে আসলেও কিছুকিছু জায়গায় এখনও এই গান শোনা যায়। বিভিন্ন গ্রন্থকার যে সকল গীতিগুলি সংকলিত করে রেখেছে সেগুলি থেকে পট গীতির কিছু ধারণা পাওয়া যায়।
জামিয়াতুর রেজা

জামিয়াতুর রেজা একটি ইসলামী শিক্ষালয়, ভারতের বেরেলীতে অবস্থিত। ইহা মাওলানা আখতার রেজা খান আজহারী কর্তৃক ২০০০ সালে প্রতিষ্ঠিত হয়।
খাকরেজ জেলা

খাকরেজ জেলা আফগানিস্তানের কান্দাহার প্রদেশে উত্তর-কেন্দ্রীয় অঞ্চলের একটি জেলা, যেখানে ২০ হাজারেরও বেশি লোকের জনসংখ্যার নিয়ে একটি গ্রামীণ কৃষি সম্প্রদায় পরিচালিত হয়ে থাকে। এটি শাহ আগা শেরাইনের এর শহর নামে বিশেষভাবে পরিচিত, যা আফগানিস্তানে প্রাচীনতম ঐতিহাসিক ইসলামি নিদর্শনগুলির মধ্য অন্যতম। ভৌগোলিক অবস্থান অনুযায়ী জেলাটির পশ্চিমে ঘোরাক জেলা, দক্ষিণে মেওয়ান্দ জেলা ও পাঞ্জাই জেলার সীমানা, পূর্বে আর্ঘাান্দাব জেলা ও শাহ ওয়ালী কোট জেলা এবং নৈশ জেলা উত্তর দিকে অবস্থিত। জেলাটির কেন্দ্রীয় শহরের নাম হচ্ছে দারভিশান গ্রাম, যেটি পশ্চিম অঞ্চলে অবস্থিত।
জীবনের বিবর্তনিক ইতিহাসের কালক্রম

বর্তমান বৈজ্ঞানিক তত্ত্বে জীবনের বিবর্তনীয় ইতিহাসের সময়সীমাটি পৃথিবীর সকল জীবের উন্নয়নের প্রধান ঘটনাগুলির রূপরেখা উপস্থাপন করে। জীববিজ্ঞানে, বিবর্তন বলতে জৈবিক জনসংখ্যার বৈচিত্র্যময় বৈশিষ্ট্যগুলি ধারাবাহিক প্রজন্মের মধ্যে পরিবর্তন হওয়া বুঝায়। বিবর্তন প্রক্রিয়াগুলি বিভিন্ন স্তরে জীববৈজ্ঞানিক সংস্থায়, প্রজাতি থেকে প্রজাতি, এবং পৃথক জীব এবং অণু যেমন ডিএনএ এবং প্রোটিন হিসাবে বৈচিত্র্যের সৃষ্টি করে। সমস্ত বর্তমান জীবের মধ্যে মিলগুলি একটি সাধারণ পূর্বপুরুষের উপস্থিতি নির্দেশ করে, যেগুলি সমস্ত প্রজাতি, জীবিত এবং বিলুপ্ত, বিবর্তনের প্রক্রিয়ার মধ্য দিয়ে বিচ্ছিন্ন হয়ে পড়েছে। সব প্রজাতির মধ্যে ৯৯ শতাংশেরও বেশি প্রজাতি, পৃথিবীর প্রায় ৫ বিলিয়ন প্রজাতি যা বিলুপ্ত হয়ে যায় বলে অনুমান করা হয়। পৃথিবীর বর্তমান প্রজাতির সংখ্যার অনুপাত ১০ মিলিয়ন থেকে ১৪ মিলিয়ন পর্যন্ত, এর মধ্যে প্রায় ১.২ মিলিয়ন নথিভুক্ত করা হয়েছে এবং ৮৬ শতাংশেরও বেশি বর্ণনা করা হয়নি।
এই প্রবন্ধে দেওয়া তারিখগুলি বৈজ্ঞানিক প্রমাণের উপর ভিত্তি করে তৈরি যখন প্রাপ্ত তারিখগুলি সময়ের প্রবাহের সাথে বৈচিত্র্যের একটি শঙ্কুর মাধ্যমে থাকে এবং পৃথিবীর মৌলিক রূপটি ধ্বংসাত্মক একটি এবং এটির বর্ধিত জীববৈচিত্র্যের আরও ঐতিহ্যগত মতামতের মধ্যে বিতর্ক রয়েছে।বৈচিত্রতা এবং নির্দিষ্ট সময়ের মধ্যে, যেমন ক্যামব্রিয়ান বিস্ফোরণ, সেখানে প্রচুর বৈচিত্র্য ছিল।
পরিবেশের পরিবর্তনের ফলে প্রজাতিটির পরিবর্তন হয় ঠিক তেমনি জীবজগৎ পরিবর্তনের জন্য প্রতিদ্বন্দ্বিতা করে এবং জেনেটিক মিউটেশনের ফলে বড় প্রজাতি থেকে নতুন প্রজাতির উদ্ভব হয়। কখনও কখনও জীববৈচিত্র্যর একটি বড় সংখা বিলুপ্তির আকারে বিলিন হয়ে যায় যার বিলুপ্তির হার স্বাভাবিকের চেয়ে অনেক বেশি। একটি বৃহৎ বিলুপ্তির ঘটনা প্রায়ই একটি অপেক্ষাকৃত সংক্ষিপ্ত সময়ের মধ্যে সঞ্চালিত ছোট বিলুপ্তির ঘটনার প্রতিনিধিত্ব করে।
এই টাইমলাইনে, এমএ (মেগেনাম) অর্থ "মিলিয়ন বছর আগে," কেএ (কিলোএনামের জন্য) মানে "হাজার বছর আগে" এবং ইয়া মানে "বছর আগে" সুচিত করা হয়েছে।
৪০০০ এমএ এবং এর আগে
৪০০০ এমএ – ২৫০০ এমএ
২৫০০ এমএ – ৫৪২ এমএ
৬৬ এমএ – বর্তমান
ইয়েরি মিনা

ইয়েরি ফার্নান্দো মিনা গঞ্জালেজ (জন্মঃ ২৩ সেপ্টেম্বর ১৯৯৪) একজন কলম্বীয় পেশাদার ফুটবলার যিনি সেন্টার-ব্যাক হিসেবে ইংল্যান্ডের ক্লাব এভারটন এবং কলম্বিয়া জাতীয় দল এর হয়ে খেলেন।
মিনা "দেপর্তিভো পাস্তো" এর হয়ে তার পেশাদার ফুটবলার জীবন শুরু করেন ২০১৩ সালে। ২০১৩ সালের ডিসেম্বরে তিনি কলম্বিয়ার স্বনামধন্য ক্লাব "সান্তা ফে" তে পাড়ি জমান। ২০১৬ সালের জুলাইতে তিনি ব্রাজিলের ক্লাব "পালমেইরাস" এ যোগ দেন। ২০১৮ এর জানুয়ারিতে তিনি ১ কোটি ১৮ লক্ষ ইউরোর বিনিময়ে স্পেনের বার্সেলোনায় যোগ দেন। মিনা হচ্ছেন বার্সেলোনার হয়ে প্রতিযোগিতা মূলক ফুটবল খেলা প্রথম কলম্বীয় ফুটবলার। ২০১৮ সালের আগস্টে ইংল্যান্ডের ক্লাব এভারটন তাকে ৩ কোটি ২ লক্ষ ৫০ হাজার ইউরোর বিনিময়ে কিনে নেয়।
মিনা "কলম্বিয়া অনূর্ধ্ব-২৩" দলের হয়ে খেলেছেন। ২০১৬ সালে তার কলম্বিয়া জাতীয় দল এ অভিষেক হয়। তিনি ২০১৮ ফিফা বিশ্বকাপ এ তিনটি গোল করেন যার সবগুলোই ছিল হেড থেকে। তিনটি গোল করার মাধ্যমে তিনি একজন ডিফেন্ডার হয়ে একটি বিশ্বকাপে সর্বোচ্চ গোল করার রেকর্ডে ভাগ বসান। এই রেকর্ডের আগের অংশীদার ছিলেন "১৯৭৪ বিশ্বকাপ" এ জার্মানির পল ব্রাইটনার এবং ১৯৯০ বিশ্বকাপ এ জার্মানির আনড্রেয়াস ব্রেহমা।
লন্ডন বিশ্ববিদ্যালয়

লন্ডন বিশ্ববিদ্যালয় (ইংরেজি: University of London) হল ইংল্যান্ডের লন্ডনে অবস্থিত একটি কলেজিয়েট ও গবেষণা বিশ্ববিদ্যালয়। এটি ১৮৩৬ সালের রাজকীয় চার্টার অনুসারে প্রতিষ্ঠিত হয় এবং ১৮৬৩ সালের রাজকীয় চার্টার অনুসারে মঞ্জুরীকৃত হয়। এটি বর্তমানে লন্ডন বিশ্ববিদ্যালয় আইন ১৯৯৪ ও এই আইনের বিধান অনুসারে পরিচালিত হচ্ছে। বিশ্ববিদ্যালয়টিতে বর্তমানে ১৮টি অধিভুক্ত কলেজ, ৯টি গবেষণা ইনস্টিটিউট, দূরশিক্ষণ আন্তর্জাতিক প্রোগ্রাম ও একটি কেন্দ্রীয় পরিষদ রয়েছে। এই কলেজিয়েট বিশ্ববিদ্যালয়টিতে লন্ডনের দ্বিতীয় প্রাচীনতম মেডিক্যাল স্কুল রয়েছে, এবং যুক্তরাজ্যে এই বিশ্ববিদ্যালয়েই প্রথম কোন নারী ডিগ্রি গ্রহণের জন্য ভর্তি হয় এবং যুক্তরাজ্যে এই বিশ্ববিদ্যালয়েই প্রথম কোন নারীকে উপাচার্য করা হয়।
এটি ১৬১,২৭০ ক্যাম্পাস-ভিত্তিক শিক্ষার্থী ও আন্তর্জাতিক প্রোগ্রামের অধীনে আরো ৫০,০০০ শিক্ষার্থীসহ পূর্ণকালীন শিক্ষার্থীর সংখ্যার ভিত্তিতে যুক্তরাজ্যের সর্ববৃহৎ বিশ্ববিদ্যালয়। এটি ১৯০০ সাল থেকে সংঘবদ্ধ কাঠামোতে পরিবর্তিত হয়।
বেশিরভাগ অধিভুক্ত কলেজ যুক্তরাজ্যের সেরা ৫০ বিশ্ববিদ্যালয়ের র‍্যাংকিংয়ে রয়েছে এবং ভর্তি থেকে শুরু করে তহবিল গঠন পর্যন্ত এই কলেজগুলো স্বাধীনভাবে পরিচালিত হয়। বর্তমানে কয়েকটি কলেজ তাদের নিজেদের ডিগ্রি প্রদান করার অধিকার লাভ করেছে এবং বাকিগুলো সংঘবদ্ধ বিশ্ববিদ্যালয়ের অধীনে রয়েছে। এই বিশ্ববিদ্যালয়ের অধিভুক্ত বৃহত্তম দশটি কলেজ হল ইউনিভার্সিটি কলেজ লন্ডন, কিংস কলেজ লন্ডন, কুইন ম্যারি, সিটি, বার্কবেক, লন্ডন স্কুল অব ইকোনমিক্স অ্যান্ড পলিটিক্যাল সায়েন্স, রয়্যাল হলোওয়ে, গোল্ডস্মিথস, এসওএএস, এবং সেন্ট জর্জস। এই বিশ্ববিদ্যালয়ের অধিভুক্ত বিশেষায়িত কলেজগুলো হল লন্ডন বিজনেস স্কুল, রয়্যাল ভেটারিনারি কলেজ এবং হেথ্রপ কলেজ। এই কলেজগুলো দর্শন ও ধর্মতত্ত্বে বিশেষায়িত। ইম্পেরিয়াল কলেজ লন্ডন পূর্বে এই বিশ্ববিদ্যালয়ের সদস্য ছিল, ১০০৭ সালে এটি এই বিশ্ববিদ্যালয় থেকে আলাদা হয়ে যায়। সিটি সবচেয়ে সাম্প্রতিক অধিভুক্ত কলেজ, এটি ২০১৬ সালের ১লা সেপ্টেম্বর এই বিশ্ববিদ্যালয়ের সাথে যোগ দেয়।
২০১৫ সাল পর্যন্ত এই বিশ্ববিদ্যালয় থেকে প্রায় ২ মিলিয়ন শিক্ষার্থী পাস করেছেন। যাদের মধ্যে ১২ জন শাসক, ৫২ জন রাষ্ট্রপতি বা প্রধানমন্ত্রী, ৮৪ জন নোবেল বিজয়ী, ৬ জন গ্র্যামি বিজয়ী, ২ জন অস্কার বিজয়ী এবং ৩ জন অলিম্পিক স্বর্ণপদক বিজয়ী রয়েছে। কলেজিয়েট গবেষণা বিশ্ববিদ্যালয় থেকে কয়েকটি দেশের জাতির জনক পড়াশুনা করেছেন।
গ্রিনহাউজ গ্যাস

বায়ুমণ্ডলের যে সকল গ্যাস তাপীয় অবলোহিত সীমার মধ্যে বিকিরিত শক্তি শোষণ ও নির্গত করে সে সকল গ্যাসকে গ্রিনহাউস গ্যাস বলে। এটি গ্রিনহাউস প্রভাবের মৌলিক কারণ। পৃথিবীর বায়ুমণ্ডলে প্রাথমিক গ্রিনহাউস গ্যাস গুলোর মধ্যে আছে জলীয় বাষ্প,কার্বন ডাই অক্সাইড,মিথেন,নাইট্রাস অক্সাইড এবং ওজোন। গ্রিনহাউস গ্যাস ছাড়া পৃথিবী পৃষ্ঠের গড় তাপমাত্রা হতো -১৮ °C (0 °F), যা বর্তমানে ১৫ °C(৫৯ °F) সৌর জগতের বিভিন্ন গ্রহ যেমন শুক্র ,মঙ্গল ইত্যাদির বায়ুমণ্ডলেও বিভিন্ন গ্রিনহাউস গ্যাস রয়েছে।
১৭৫০ সালের দিকে শিল্প বিপ্লবের পর ২০১৭ সাল পর্যন্ত মানুষের বিভিন্ন কর্মকাণ্ড বায়ুমণ্ডলে ৪০% কার্বন ডাই অক্সাইড গ্যাস বৃদ্ধি করেছে। কার্বন ডাই অক্সাইডেরর এই বৃদ্ধির বেশীর ভাগই ঘটেছে মূলত জীবাশ্ম জ্বালানি ,কয়লা ,তেল ,প্রাকৃতিক গ্যাস পোড়ানোর ফলে। এছাড়াও বন ঊজার ,ভূমি ব্যবহারে পরিবর্তন ,ভূমিক্ষয় ও কৃষিও দ্বায়ি।
ধারণা করা হয় ,বর্তমানে যে হারে গ্রিনহাউস গ্যাস নির্গত হচ্ছে তা যদি অব্যাহত থাকে তাহলে ২০৪৭ সালের মধ্যে বাস্তু তন্ত্র(Ecosystem) ও জীববৈচিত্র সহ বিভিন্ন প্রাণি ও মানুষের উপড় এর মারাত্মক খারাপ প্রভাব পড়বে। সাম্প্রতিক পর্যবেক্ষণে বর্তমান নিঃসরণ হার ২০৩৬ সালের মধ্যে বৈশ্বিক তাপমাত্রা ২ °C (ডিগ্রী সেলসিয়াস) পর্যন্ত বাড়তে পারে।
বায়ুমণ্ডলের যে সকল গ্যাস তাপীয় অবলোহিত সীমার মধ্যে বিকিরিত শক্তি শোষণ ও নির্গত করে সে সকল গ্যাসকে গ্রিনহাউস গ্যাস বলে।এটি গ্রিনহাউস প্রভাবের মৌলিক কারণ। যেসকল গ্রিনহাউস গ্যাস পৃথিবীর বায়ুমণ্ডলে প্রচুর পরিমাণে পাওয়া যায়:
বায়ুমণ্ডলো গ্রিনহাউস গ্যাস এর ঘনত্ব মূলত এর উৎস (প্রাকৃতিকভাবে এবং মানুষের কর্মকাণ্ডের দ্বারা নির্গত) ও ব্যবহৃত হয়ে যাওয়ার (বিভিন্ন ধরনের রাসায়নিক যৌগে রুপান্তরের) পরিমাণ এর উপর নির্ভর করে। নির্গত গ্যাসের যে অংশ বায়ুমণ্ডলে থেকে যায় তাকে 'বায়ুবাহিত ভগ্নাংশ' বা "airborne fraction" (AF) বলে।২০০৬ সালে কার্বন ডাই অক্সাইডের জন্য এটি ছিল ০.৪৫। ১৯৫৯ থেকে ২০০৬ সাল পর্যন্ত বাৎসরিক 'বায়ুবাহিত ভগ্নাংশ' বা "airborne fraction" বৃদ্ধি পেয়েছিল প্রতিবছর ০.২৫ ± ০.২১%।.
বায়ুমণ্ডলের প্রধান উপাদান সমূহ যেমন-নাইট্রোজেন(),অক্সিজেন(),এবং আর্গন(Ar) গ্রিনহাউস গ্যাস নয়।কারণ তারা অবলোহিত রশ্মি শোষণ করেনা।আবার মনো অক্সাইড]] অথবা হাইড্রোজেন ক্লোরাইড অবলোহিত রশ্মি শোষণ করলেও তাদের সক্রিয়তা ও দ্রবণীয়তার জন্য তারা বায়ু মন্ডলে অতি স্বল্প সময়ের জন্য থাকতে পারে।সেজন্য,গ্রিনহাউস প্রতিক্রিয়া তে তাদের তাৎপর্যপূর্ণ অংশগ্রহণ না থাকায় গ্রিনহাউস গ্যাস হিসাবে বিবেচনা করে থাকে না।
বৈচিত্র (সঙ্গীত)

সঙ্গীতে, বৈচিত্র হল একটি আনুষ্ঠানিক পদ্ধতি যেখানে পরিবর্তিত রূপে উপাদানের পুনরাবৃত্তি ঘটে।এই পরিবর্তন সুর, তাল, ঐকতান, সুরের মিশ্রণ, উপস্বন, অর্কেস্ট্রা রচনা বা এর যে কোনো সমন্বয়ে হতে পারে।
ভোল্‌ফগাংক্‌ আমাডেয়ুস মোৎসার্ট এর "আহ, আমি তোমাকে বলব, মা"(১৭৮৫) এর ১২ প্রকারভেদ হল একটি সাধারণ বৈচিত্র কৌশলের উদাহরণ, যা ইংরেজি ভাষাভাষী বিশ্বে "টুইঙ্কেল টুইঙ্কেল লিটল স্টার" নামে পরিচিত। থিমের প্রথম আট অন্তরা নিচে দেয়া হলঃ
মোসার্ট সরল মেলডিক লাইনে প্রথম বৈচিত্র সজ্জিত ও বর্ধিত করে
মেওয়ান্দ জেলা

মেওয়ান্দ জেলা আফগানিস্তানের কান্দাহার প্রদেশের পশ্চিম অঞ্চলে অবস্থিত একটি জেলা।ভৌগোলিক অবস্থান অনুযায়ী জেলাটি পশ্চিমে হেলমান্দ প্রদেশ, উত্তরে ঘোরাক জেলা, উত্তর-পূর্বের খাকরেজ জেলা, পূর্বে ঝারী জেলা এবং দক্ষিণে পাঞ্জাবি জেলা সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৫১,৯০০ জন। জেলাটির কেন্দ্রীয় শহরের নাম হুতাল, যেটি জেলার কেন্দ্রীয় অংশে অবস্থিত। মহাসড়ক ১ (আফগানিস্তান) জেলাটির কেন্দ্রীয় অংশের মধ্য দিয়ে চলে গেছে এবং দক্ষিণ আফগানিস্তানের প্রধান দুটি শহর কান্দাহার ও লস্করগাহ সংযোগ করেছে।
হীর রাঞ্জা

হীর রাঞ্জা (, ) পাঞ্জাবের জনপ্রিয় প্রেমকাহিনীগুলোর মধ্যে অন্যতম একটি। অন্য কয়েকটি হলো "মির্জা সাহিবা" এবং "সোনি মহিওয়াল"। এই গল্পের বেশ কয়েকটি কাব্যিক ব্যাখ্যা রয়েছে, তবে সবচেয়ে জনপ্রিয় গল্পটি হলো ওয়ারিস শাহের হীর যা ১৭৬৬ সালে রচিত হয়েছিল। এই গল্পে হীরের প্রেম এবং তার প্রেমিক রাঞ্জার কথা উপস্থাপিত হয়েছে।
কায়লা কেনেডি

কায়লা কেনেডি (জন্ম ফেব্রুয়ারি ৪, ২০০৩) হলেন একজন মার্কিন অভিনেত্রী। তিনি ২০১২ সালে মুক্তিপ্রাপ্ত পারিবারিক দৃশ্যকাব্যের মার্কিন ছোট পর্দার চলচ্চিত্র "রাইজিং ইজি"-এ অভিনয় করার জন্য এবং মার্কিন টেলিভিশন চ্যানেল এএমসি-এ প্রচারিত জনপ্রিয় অধীরতামূলক দৃশ্যকাব্যের ছোট পর্দার ধারাবাহিক , "দ্য ওয়াকিং ড্যাড"-এ মিকা সামুয়েল্স-হিসেবে আবর্তক ভূমিকায় অভিনয় করার জন্য বিশেষ ভাবে পরিচিত। ২০১৬ সালে, তিনি মার্কিন টেলিভিশন চ্যানেল এবিসি-এ প্রচারিত হাস্যরসমূলক দৃশ্যকাব্যের ধারাবাহিক "স্পিচলেস"-এ "ডিলান ডিমেও" নামক চরিত্রটিতে অভিনয় করা শুরু করেন।
আশআরি

আশʿআরিবাদ বা আশআরী আকীদা বা আশʿআরি ধর্মতত্ত্ব ( বা ) হল সুন্নি ইসলামের প্রধানতম ধর্মতাত্ত্বিক মাজহাব যা শাস্ত্রীয় কর্তৃত্ব, যৌক্তিকতা এবং অর্ধ-যুক্তিবাদের ভিত্তিতে সর্বজনগৃহীত আকীদাগত দিকনির্দেশনা প্রদান করে। আরব ধর্মতত্ত্ববিদ আবুল হাসান আল-আশআরি এই মতবাদের ব্যাখ্যাকারক। এই মতাবলম্বীদের আশʿআরি এবং মতবাদকে আশʿআরি মাজহাব নামেও অবিহিত করা হয়। আশʿআরিবাদ সুন্নি ইসলামের সবচেয়ে প্রভাবশালী ধর্মতাত্ত্বিক চিন্তাধারা। এটিকে মাতুরিদি ও আসারি মাজহাবের পাশাপাশি সুন্নি ইসলামের অন্যতম অর্থোডক্স ধর্মতাত্ত্বিক মাজহাব হিসেবে বিবেচনা করা হয়।
সর্বাধিক প্রসিদ্ধ আশʿআরিবাদীদের মধ্যে উল্লেখযোগ্য হলেন আন-নববী, ইবনে হাজার আসক্বালানী, আবু হামিদ আল-গাজ্জালি, জালালুদ্দীন সুয়ুতী, ইজ্জুদ্দীন ইবনে আবদুস সালাম, ইবনে আসাকির এবং তাজ উদ্দীন আস-সুবকী।
আশআরী মতবাদে আল্লাহর ৮ টি বিশেষণকে স্বীকার করা হয়। সেগুলো নিম্নরূপ:
দিউ বিমানবন্দর

দিউ বিমানবন্দর (আইএটিএ: ডিআইইউ) ভারতের একটি বেসামরিক বিমানবন্দর, যা ভারতের কেন্দ্রশাসিত অঞ্চল দমন ও দিউ'য়ে আবস্থিত। এটি দিউসহ প্রতিবেশী গুজরাটের ভেরাভাল ও জাফরাবাদ এলাকায় বিমান পরিষেবা প্রদান করে।
দিউ বিমানবন্দরটি ১৯৫৪ সালে নির্মিত হয়েছিল, যখন দিউ পর্তুগিজ ভারতের অংশ ছিল। পরিবহন আয়ারোস দ্য ভারত পোর্টগুয়েস (টিএআইপি) ১৬ আগস্ট ১৯৫৫ সালে দিউ বিমানবন্দের পরিচালনা শুরু করে। ১৯৬১ সালের ডিসেম্বরে ভারতীয় বিমানবাহিনী এয়ারফিল্ডে বোমা বিস্ফোরণ করার আগে পর্যন্ত বিমান সংস্থাটি গোয়া, দমন ও করাচির সঙ্গে দিউকে যুক্ত করেছিল।
দিউ বিমানবন্দরটির প্রধান রানওয়ে ০৫/২৩ ৫৯২২ ফুট (১৮২৬ মিটার) লম্বা এবং ৪৫ মিটার প্রশস্ত, এটি দুইটি ৬০x৯০ মিটার পরিমাপের অ্যাপ্রনের সঙ্গে যুক্ত একটি ট্র‍্যাক্সিওয়ে দ্বারা। বিমানবন্দরের টার্মিনালটি আগমন এবং প্রস্থান হল একই সময়ে ১০০ জন যাত্রী ধারণ করতে পারে। একটি অ-নির্দেশমূলক বাতিঘর (NDB) দ্বারা দিউ বিমানবন্দরের নিজস্ব ন্যাভিগেশানাল ব্যবস্থা রয়েছে।
রাজস্থলী থানা

রাজস্থলী থানা বাংলাদেশের রাঙ্গামাটি জেলার অন্তর্গত রাজস্থলী উপজেলার একটি থানা।
রাজস্থলী থানা গঠিত হয় ১৯০৯ সালে।
রাজস্থলী উপজেলার ৩টি ইউনিয়নের প্রশাসনিক কার্যক্রম রাজস্থলী থানার আওতাধীন।
মাহমুদ উস সামাদ চৌধুরী

মাহমুদ উস সামাদ চৌধুরী (৩ জানুয়ারি ১৯৫৫–১১ মার্চ ২০২১) ছিলেন বাংলাদেশের একজন রাজনীতিবিদ। তিনি সিলেট-৩ আসনের সংসদ সদস্য ছিলেন।
মাহমুদ উস সামাদ চৌধুরী ৩ জানুয়ারি ১৯৫৫ সালে তৎকালীন পূর্ব পাকিস্তানের সিলেটে ফেঞ্চুগঞ্জের নূরপুর গ্রামে জন্মগ্রহণ করেন। তার পিতার নাম দেলোয়ার হোসেন চৌধুরী ও মাতা আছিয়া খানম চৌধুরী। তার ছোট ভাই লন্ডনস্থ চ্যানেল এসের চেয়ারম্যান আহমেদ উস সামাদ চৌধুরী। তার এমবিএ ডিগ্রী ছিল, যা তিনি যুক্তরাজ্যের একটি বিশ্ববিদ্যালয় থেকে অর্জন করেছিলেন। তার স্ত্রী ফারজানা সামাদ চৌধুরী, এই দম্পতির ১ ছেলে।
মাহমুদ উস সামাদ চৌধুরী সিলেট জেলা আওয়ামী লীগের সহসভাপতি ছিলেন। তিনি ২০০৮ সালের নবম, ২০১৪ সালের দশম ও ২০১৮ সালের একাদশ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে সিলেট-৩ আসন থেকে সংসদ সদস্য নির্বাচিত হয়ে ছিলেন।
তিনি ১৯৯১ সালের পঞ্চম, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে সিলেট-৩ আসন থেকে পরাজিত হয়েছিলেন।
তিনি শেখ রাসেল শিশু কিশোর পরিষদের মহাসচিব ছিলেন। ২০০৯ সালের ২৯ জানুয়ারি তিনি "১৯৭১ এর যুদ্ধাপরাধীদের বিচার" প্রসঙ্গটি সংসদে উত্থাপন করেন।
মাহমুদ উস সামাদ চৌধুরী ১১ মার্চ ২০২১ সালে করোনাভাইরাসে আক্রান্ত হয়ে ঢাকার ইউনাইটেড হাসপাতালে চিকিৎসাধীন অবস্থায় মৃত্যুবরণ করেন।
অঙ্কবাচক সংখ্যা

গণিতে অঙ্কবাচক সংখ্যা বা অঙ্কবাচকতা বলতে সেই স্বাভাবিক সংখ্যাকে বোঝায় যা দিয়ে সেটের অঙ্কবাচকতা বা আকার পরিমাপ করা হয়। সসীম সেটের অঙ্কবাচকতা হল একটি স্বাভাবিক সংখ্যা এবং তা ঐ সেটের উপাদান সংখ্যার সমান। "ট্রান্স-সসীম সংখ্যা" হলো অঙ্কবাচক সংখ্যা, প্রায়ই হিব্রু চিহ্ন formula_1 (আলেফ) চিহ্ন সাবস্ক্রিপ্টের মাধ্যমে প্রকাশ করা হয়, অসীম সেটের আকার বর্ণনা করে।
এক-এক ফাংশন দিয়ে অঙ্কবাচকতা সংজ্ঞায়িত করা হয়। দুটি সেটের একই অঙ্কবাচকতা থাকবে যদি এবং কেবল যদি সেট দুটির উপাদানগুলোর মধ্যে এক-এক সম্পর্ক থাকে। সসীম সেটের ক্ষেত্রে, এটি আকারের স্বজ্ঞাত ধারণার সাথে সম্পর্কিত। অসীম সেটের ক্ষেত্রে, এর উপাদানের আচরণ আরো জটিল। এই সংক্রান্ত মৌলিক উপপাদ্য যেমন: জর্জ ক্যান্টরের উপপাদ্যে দেখানো হয়েছে যে, অসীম সেটের ক্ষেত্রে দেখা যায় যে, বাস্তব সংখ্যার অঙ্কবাচকতার সেট, স্বাভাবিক সংখ্যার অঙ্কবাচকতার সেটের থেকে বৃহত্তর। অসীম সেটের একটি প্রকৃত উপসেটের মূল সেটের মতো একই অঙ্কবাচকতা থাকা সম্ভব— কিন্তু এমন কিছু সসীম সেটের প্রকৃত উপসেটের ক্ষেত্রে ঘটে না। অঙ্কবাচক সংখ্যার ট্রান্স-সসীম অনুক্রম হলো :
formula_2
এই ক্রমটি ০ (শূন্য] (সসীম অঙ্কবাচক সংখ্যা) বা প্রাকৃতিক সংখ্যা দিয়ে শুরু হয়, যার পরে ওয়েল-অর্ডারড সেটএর আলেফ সংখ্যা বা অসীম অঙ্কবাচক সংখ্যাগুলো রয়েছে। আলেফ সংখ্যাগুলো ক্রমবাচক সংখ্যার মাধ্যমে তালিকাভুক্ত করা হয়। পছন্দনীয় স্বতঃসিদ্ধ অনুমান অনুসারে, এই ট্রান্সফিনিট অনুক্রমে প্রতিটি অঙ্কবাচক সংখ্যা অন্তর্ভুক্ত। সেট তত্ত্বের অপরিহার্য উপাদান হিসেবে অঙ্কবাচকতা অধ্যয়ন করতে হয়। গণিতের বিভিন্ন শাখায় এটি প্রয়োজনীয় ও সহায়ক অঙ্গ হিাসেবে অধীত হয়, যেমন: মডেল তত্ত্ব, কম্বিনেট্রিক্স, বিমূর্ত বীজগণিত এবং গাণিতিক বিশ্লেষণ প্রভৃতি ক্ষেত্রে। ক্যাটাগরি তত্ত্বে, অঙ্কবাচক সংখ্যাগুলো সেট ক্যাটাগরি এর আওতায় স্ক্যালিটন গঠন করে।
ঘিলাছড়ি ইউনিয়ন, রাজস্থলী

ঘিলাছড়ি বাংলাদেশের রাঙ্গামাটি জেলার অন্তর্গত রাজস্থলী উপজেলার একটি ইউনিয়ন।
ঘিলাছড়ি ইউনিয়নের আয়তন ১৮,৫৬০ একর (৭৫.১১ বর্গ কিলোমিটার)। এটি রাজস্থলী উপজেলার বৃহত্তম ইউনিয়ন।
২০২২ সালের পরিসংখ্যান অনুযায়ী ইউনিয়নের জনসংখ্যা ৮,৩৯১জন। এর মধ্যে ৪,৩৯৭জন বৌদ্ধ, ২,৪৫৯জন খ্রিস্টান ৯৩৭জন মুসলিম, ৫৯৮জন হিন্দু।
রাজস্থলী উপজেলার সর্ব-পূর্বে ঘিলাছড়ি ইউনিয়নের অবস্থান। রাজস্থলী উপজেলা সদর এ ইউনিয়নে অবস্থিত। এ ইউনিয়নের পশ্চিমে গাইন্দ্যা ইউনিয়ন, উত্তরে কাপ্তাই উপজেলার চিৎমরম ইউনিয়ন ও কাপ্তাই ইউনিয়ন, পূর্বে বিলাইছড়ি উপজেলার বিলাইছড়ি ইউনিয়ন ও ফারুয়া ইউনিয়ন এবং দক্ষিণে বান্দরবান জেলার রোয়াংছড়ি উপজেলার নোয়াপতং ইউনিয়ন ও বান্দরবান সদর উপজেলার রাজবিলা ইউনিয়ন অবস্থিত।
ঘিলাছড়ি ইউনিয়ন রাজস্থলী উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম রাজস্থলী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এ ইউনিয়নের গ্রামগুলো হল:
ঘিলাছড়ি ইউনিয়নের সাক্ষরতার হার ২৭.৩৭%। এ ইউনিয়নে ১টি কলেজ, ১টি নিম্ন মাধ্যমিক বিদ্যালয় ও ১৫টি প্রাথমিক বিদ্যালয় রয়েছে।
ঘিলাছড়ি ইউনিয়নে যোগাযোগের প্রধান সড়ক বাঙ্গালহালিয়া-রাজস্থলী সড়ক। প্রধান যোগাযোগ মাধ্যম সিএনজি চালিত অটোরিক্সা।
ঘিলাছড়ি ইউনিয়নের পশ্চিম সীমান্ত দিয়ে প্রবাহিত হচ্ছে কাপ্তাই খাল।
ঘিলাছড়ি ইউনিয়নের প্রধান হাট-বাজার হল রাজস্থলী বাজার।
সৌদি আরব–সেনেগাল সম্পর্ক

সৌদি আরব-সেনেগাল সম্পর্ক দ্বারা সৌদি আরব অধিরাজ্য এবং সেনেগাল প্রজাতন্ত্রের মধ্যকার সাম্প্রতিক ও ঐতিহাসিক সম্পর্ককে বোঝানো হয়ে থাকে। সৌদি আরবের দূতাবাস যেখানে ডাকারে অবস্থিত, সেখানে সেনেগালের দূতাবাস রিয়াদে এবং বাণিজ্যদূতাবাস জেদ্দায় অবস্থিত। উভয় দেশ সুন্নি মুসলিম ধর্মাবলম্বী হওয়ায়, সৌদি আরব ও সেনেগালের মধ্যে পারস্পরিক সম্পর্ক খুবই জোরদার। উভয় দেশ সাম্প্রতিককালে কূটনৈতিক বিষয়সমূহে একে অপরকে সমর্থন দিচ্ছে।
ইয়েমেনী গৃহ যুদ্ধের শুরু থেকেই সেনেগাল, হৌথিস, ইয়েমেনের স্বদেশী একটি শিয়া বিদ্রোহী দলের বিরুদ্ধে সৌদি-পরিচালিত জোটের হয়ে লড়ছে। সেনেগাল ২,১০০-রো অধিক সৈন্য সৌদি আরবে প্রেরণ করেছে, এবং দক্ষিণ সৌদি আরবে হৌথি বিদ্রোহীদের বিরুদ্ধে যুদ্ধে একে অপরকে সহায়তা করছে।
ইরানের সাথে পারস্পরিক সম্পর্ক জোরদার হলেও, দেশটিতে ইরানের প্রভাব নিয়ে সেনেগাল সতর্ক। ফলে, সৌদি আরব আফ্রিকার দেশসমূহে ইরানীয় প্রভাব কমাতে প্রচেষ্টা চালাচ্ছে।
কাতারের সাথে সম্পর্ক বিচ্ছিন্ন না করলেও, সৌদিআরব এবং কাতারের মধ্যে কূটনৈতিক সংকট শুরু হওয়ার সময় থেকেই কাতারের সাথে সম্পর্ক কমিয়ে সেনেগাল সৌদি আরবকে সমর্থন দিচ্ছে। যাইহোক, সেনেগাল পরবর্তীতে আবার কাতারে তার রাষ্ট্রদূতকে পূনর্বহাল করে, যাতে উপসাগরীয় এই আরব দেশ দুটিতে দুশ্চিন্তা কাটিয়ে সম্পরক উন্নয়ন করা যায়।
যোধপুর জংশন রেলওয়ে স্টেশন

যোধপুর জংশন রেলওয়ে স্টেশন হল একটি প্রধান রেলওয়ে স্টেশন যা ভারতের রাজস্থান রাজ্যের জোড়পুরে অবস্থিত। রেলওয়ে স্টেশনটি প্রশাসনিক ভাবে ভারতীয় রেলওয়ের উত্তর-পশ্চিম রেলের  নিয়ন্ত্রণাধীন।
যোধপুর রেলওয়ে স্টেশন ১৮৮৫ সালে নতুন যোধপুর রেলওয়ের আওতাভুক্ত ছিল। প্রথম ট্রেনটি ১৮৮৫ সালের ৯ মার্চ যোধপুর থেকে লুনি পর্যন্ত চলেছিল। ১৮৮৯ সালে যোধপুর ও বিকেণরের মধ্যবর্তী একটি রেলওয়ে লাইন তৈরি করা হয়। পরবর্তীতে ১৯০০ সালে জোড়হাপুর হায়দ্রাবাদ রেলওয়ে (এই রেলপথের কিছু অংশ পাকিস্তানে) এর সাথে সংযুক্ত হয়। সিন্ধু প্রদেশের হায়দরাবাদে যোগদানের পরে ১৯২৮ সালে যোধপুর ও বিকাণির রেলওয়ে স্বাধীন রেলওয়ে হিসাবে কাজ করেছিল। স্বাধীনতা পর যোধপুর রেলওয়ে একটি অংশ পশ্চিম পাকিস্তানের মধ্যে গিয়েছিলাম।
যোধপুর রেলওয়ে স্টেশনে ৫ টি প্ল্যাটফর্ম এবং মোট ৬  টি রেল ট্র্যাক রয়েছে। প্রধান যোধপুর স্টেশন (জেউ) বন্ধ হয়ে যাওয়ার পর, শহরতলি ভগত কি কোঠী রেলওয়ে স্টেশনকে (বিজি কেটি) যাত্রীবাহী ট্রেনের দ্বিতীয় প্রধান স্টেশন হিসেবে উন্নত করা হয়েছিল।
যোধপুর-বিকানের লাইন পশ্চিম রেলওয়ে সঙ্গে একীভূত হয়ে যায় ৫ নভেম্বর ১৯৫১ সালে। পরে উত্তর-পশ্চিম রেল অক্টোবর ২০০২ সালে গঠিত হয় এবং স্টেশনটি এই রেল জোনের অন্তর্ভুক্ত হয়। যোধপুর ভারতীয় রেলওয়ের শত বুকিং স্টেশন মধ্যে একটি।
বানৌজা স্বাধীনতা

বাংলাদেশ নৌবাহিনী জাহাজ (সংক্ষেপেঃ বানৌজা) স্বাধীনতা বাংলাদেশ নৌবাহিনীর একটি অত্যাধুনিক স্বাধীনতা-শ্রেণীর কর্ভেট। উচ্যাং শিপইয়ার্ডে নির্মিত এই জাহাজটি এই শ্রেণীর প্রথম সংযোজন, যা এটিকে বাংলাদেশ নৌবাহিনীর জন্য একটি গুরুত্বপূর্ণ মাইলফলক করে তুলেছে। 
বানৌজা স্বাধীনতা একটি বহুমাত্রিক যুদ্ধ ক্ষমতাসম্পন্ন জাহাজ। এর প্রধান কাজগুলোর মধ্যে রয়েছে:
সংক্ষেপে, বানৌজা স্বাধীনতা বাংলাদেশ নৌবাহিনীর সক্ষমতা বৃদ্ধিতে এবং দেশের সামুদ্রিক নিরাপত্তা ও অর্থনৈতিক উন্নয়নে একটি অপরিহার্য ভূমিকা পালন করে।
গণপ্রজাতন্ত্রী বাংলাদেশ সরকারের দূরদর্শী ও দীর্ঘমেয়াদী সশস্ত্র বাহিনী আধুনিকীকরণ পরিকল্পনার অংশ হিসেবে বাংলাদেশ নৌবাহিনীর অপারেশনাল সক্ষমতা বহুগুণ বৃদ্ধির লক্ষ্যে একটি যুগান্তকারী পদক্ষেপ গ্রহণ করা হয়। এই পরিকল্পনার আওতায় দেশীয় ও বৈদেশিক উৎস থেকে অত্যাধুনিক সমরাস্ত্র সংগ্রহ বৃদ্ধির সিদ্ধান্ত গৃহীত হয়।
এর ফলশ্রুতিতে, বাংলাদেশ নৌবাহিনীতে একটি অত্যাধুনিক যুদ্ধজাহাজ বানৌজা স্বাধীনতা সফলভাবে কমিশন লাভ করে। এই সংযোজন বাংলাদেশ নৌবাহিনীর শক্তি ও সক্ষমতা উল্লেখযোগ্যভাবে বৃদ্ধি করেছে। বানৌজা স্বাধীনতা জাহাজের সার্বিক ইতিহাস নিম্নে উপস্থাপন করা হলো:
নির্মাণ ও হস্তান্তর:
বাংলাদেশ নৌবাহিনীতে বানৌজা স্বাধীনতা-এর মতো যুদ্ধজাহাজ সংযোজন দেশের সামুদ্রিক নিরাপত্তা ও কৌশলগত সক্ষমতা বৃদ্ধিতে এক যুগান্তকারী পদক্ষেপ। এই সংযোজনের প্রধান উদ্দেশ্যসমূহ নিম্নরূপ:
বানৌজা স্বাধীনতা-এর সংযোজন বাংলাদেশ নৌবাহিনীকে আরও শক্তিশালী, গতিশীল এবং বহুমুখী সক্ষমতা সম্পন্ন বাহিনীতে রূপান্তরিত করেছে। এটি কেবল দেশের প্রতিরক্ষা সক্ষমতাই বাড়ায়নি, বরং আঞ্চলিক শান্তি ও স্থিতিশীলতা বজায় রাখতে বাংলাদেশের অঙ্গীকারকেও পুনর্ব্যক্ত করেছে। এই অত্যাধুনিক যুদ্ধজাহাজটি বাংলাদেশের সুনীল অর্থনীতি (ব্লু ইকোনমি) সম্ভাবনাকে কাজে লাগাতে এবং দেশের সামুদ্রিক স্বার্থ রক্ষায় এক গুরুত্বপূর্ণ অনুঘটক হিসেবে কাজ করবে।
গণপ্রজাতন্ত্রী বাংলাদেশ নৌবাহিনীর কর্ভেট বানৌজা স্বাধীনতা (পেন্যান্ট নম্বর: এফ ১১১) এর এযাবৎকালের সম্পূর্ণ কর্মজীবন এতদ্বারা নিম্নোক্তভাবে উপস্থাপিত হলো:
কর্মজীবন ও উল্লেখযোগ্য অর্জনসমূহ: বানৌজা স্বাধীনতা তার কমিশন লাভের পর থেকে দেশের জলসীমা রক্ষা, সামুদ্রিক সম্পদ সংরক্ষণ, চোরাচালান ও মানব পাচার রোধ, এবং আন্তর্জাতিক শান্তি মিশনে গুরুত্বপূর্ণ ভূমিকা পালন করে আসছে। এর উল্লেখযোগ্য কর্মসমূহ নিম্নরূপ:
উদ্ধার অভিযান:
শুভেচ্ছা সফর ও আন্তর্জাতিক মহড়ায় অংশগ্রহণ:
বাংলাদেশ নৌবাহিনীর আধুনিক কর্ভেট বানৌজা স্বাধীনতা একটি অত্যাধুনিক যুদ্ধজাহাজ, যা দেশের সমুদ্রসীমা রক্ষায় গুরুত্বপূর্ণ ভূমিকা পালন করছে। নিম্নে জাহাজটির প্রধান বৈশিষ্ট্য এবং যান্ত্রিক কাঠামো সংক্রান্ত বিস্তারিত তথ্য প্রদান করা হলো:
যান্ত্রিক কাঠামো ও কার্যক্ষমতা:
ইলেক্ট্রনিক্স ও র‍্যাডার ব্যবস্থা:
বানৌজা স্বাধীনতা বাংলাদেশ নৌবাহিনীর একটি আধুনিক যুদ্ধজাহাজ, যা অত্যাধুনিক প্রযুক্তিতে সজ্জিত। শত্রু জাহাজ মোকাবেলা, চোরাচালান প্রতিরোধ এবং জলদস্যুতা দমনে এই জাহাজটি নিম্নলিখিত মারণাস্ত্র ও প্রতিরক্ষা ব্যবস্থা দিয়ে সজ্জিত:
এই রণসজ্জা বানৌজা স্বাধীনতাকে একটি সুসজ্জিত এবং সক্ষম যুদ্ধজাহাজে পরিণত করেছে, যা বাংলাদেশের জলসীমা রক্ষায় গুরুত্বপূর্ণ ভূমিকা পালন করে।
বানৌজা প্রত্যয়

বাংলাদেশ নৌবাহিনী জাহাজ (সংক্ষেপেঃ বানৌজা) প্রত্যয় বাংলাদেশ নৌবাহিনীর একটি অত্যাধুনিক স্বাধীনতা-শ্রেণীর কর্ভেট। উচ্যাং শিপইয়ার্ডে নির্মিত এই জাহাজটি এই শ্রেণীর প্রথম সংযোজন, যা এটিকে বাংলাদেশ নৌবাহিনীর জন্য একটি গুরুত্বপূর্ণ মাইলফলক করে তুলেছে। 
বানৌজা প্রত্যয় একটি বহুমাত্রিক যুদ্ধ ক্ষমতাসম্পন্ন জাহাজ। এর প্রধান কাজগুলোর মধ্যে রয়েছে:
সংক্ষেপে, বানৌজা স্বাধীনতা বাংলাদেশ নৌবাহিনীর সক্ষমতা বৃদ্ধিতে এবং দেশের সামুদ্রিক নিরাপত্তা ও অর্থনৈতিক উন্নয়নে একটি অপরিহার্য ভূমিকা পালন করে।
গণপ্রজাতন্ত্রী বাংলাদেশ সরকারের দূরদর্শী ও দীর্ঘমেয়াদী সশস্ত্র বাহিনী আধুনিকীকরণ পরিকল্পনার অংশ হিসেবে বাংলাদেশ নৌবাহিনীর অপারেশনাল সক্ষমতা বহুগুণ বৃদ্ধির লক্ষ্যে একটি যুগান্তকারী পদক্ষেপ গ্রহণ করা হয়। এই পরিকল্পনার আওতায় দেশীয় ও বৈদেশিক উৎস থেকে অত্যাধুনিক সমরাস্ত্র সংগ্রহ বৃদ্ধির সিদ্ধান্ত গৃহীত হয়।
এর ফলশ্রুতিতে, বাংলাদেশ নৌবাহিনীতে একটি অত্যাধুনিক যুদ্ধজাহাজ বানৌজা প্রত্যয় সফলভাবে কমিশন লাভ করে। এই সংযোজন বাংলাদেশ নৌবাহিনীর শক্তি ও সক্ষমতা উল্লেখযোগ্যভাবে বৃদ্ধি করেছে। বানৌজা প্রত্যয় জাহাজের সার্বিক ইতিহাস নিম্নে উপস্থাপন করা হলো:
নির্মাণ ও হস্তান্তর:
বাংলাদেশ নৌবাহিনীতে বানৌজা প্রত্যয়-এর মতো যুদ্ধজাহাজ সংযোজন দেশের সামুদ্রিক নিরাপত্তা ও কৌশলগত সক্ষমতা বৃদ্ধিতে এক যুগান্তকারী পদক্ষেপ। এই সংযোজনের প্রধান উদ্দেশ্যসমূহ নিম্নরূপ:
বানৌজা প্রত্যয়-এর সংযোজন বাংলাদেশ নৌবাহিনীকে আরও শক্তিশালী, গতিশীল এবং বহুমুখী সক্ষমতা সম্পন্ন বাহিনীতে রূপান্তরিত করেছে। এটি কেবল দেশের প্রতিরক্ষা সক্ষমতাই বাড়ায়নি, বরং আঞ্চলিক শান্তি ও স্থিতিশীলতা বজায় রাখতে বাংলাদেশের অঙ্গীকারকেও পুনর্ব্যক্ত করেছে। এই অত্যাধুনিক যুদ্ধজাহাজটি বাংলাদেশের সুনীল অর্থনীতি (ব্লু ইকোনমি) সম্ভাবনাকে কাজে লাগাতে এবং দেশের সামুদ্রিক স্বার্থ রক্ষায় এক গুরুত্বপূর্ণ অনুঘটক হিসেবে কাজ করবে।
গণপ্রজাতন্ত্রী বাংলাদেশ নৌবাহিনীর কর্ভেট বানৌজা প্রত্যয় (পেন্যান্ট নম্বর: এফ ১১২) এর এযাবৎকালের সম্পূর্ণ কর্মজীবন এতদ্বারা নিম্নোক্তভাবে উপস্থাপিত হলো:
কর্মজীবন ও উল্লেখযোগ্য অর্জনসমূহ: বানৌজা প্রত্যয় তার কমিশন লাভের পর থেকে দেশের জলসীমা রক্ষা, সামুদ্রিক সম্পদ সংরক্ষণ, চোরাচালান ও মানব পাচার রোধ, এবং আন্তর্জাতিক শান্তি মিশনে গুরুত্বপূর্ণ ভূমিকা পালন করে আসছে। এর উল্লেখযোগ্য কর্মসমূহ নিম্নরূপ:
উল্লেখযোগ্য কার্যক্রম ও ঘটনা:
বিদেশ সফর ও মহড়া:
উদ্ধার অভিযান, মানবপাচার প্রতিরোধ, ঘূর্ণিঝড় পরবর্তী ত্রাণ ও চিকিৎসা সহায়তা (সাধারণ ভূমিকা):
বানৌজা প্রত্যয়, বাংলাদেশ নৌবাহিনীর একটি আধুনিক যুদ্ধজাহাজ হিসেবে, দেশের সমুদ্রসীমার নিরাপত্তা নিশ্চিত করার পাশাপাশি বিভিন্ন মানবিক ও জরুরি কার্যক্রমে নিয়মিত অংশ নেয়। যদিও ঘটনাগুলির তারিখ ও বিশদ বিবরণ সরকারিভাবে সহজে প্রকাশিত হয় না, তবে বাংলাদেশ নৌবাহিনীর জাহাজগুলো সাধারণত নিম্নলিখিত ক্ষেত্রে গুরুত্বপূর্ণ ভূমিকা পালন করে:
বাংলাদেশ নৌবাহিনীর আধুনিক কর্ভেট বানৌজা প্রত্যয় একটি অত্যাধুনিক যুদ্ধজাহাজ, যা দেশের সমুদ্রসীমা রক্ষায় গুরুত্বপূর্ণ ভূমিকা পালন করছে। নিম্নে জাহাজটির প্রধান বৈশিষ্ট্য এবং যান্ত্রিক কাঠামো সংক্রান্ত বিস্তারিত তথ্য প্রদান করা হলো:
যান্ত্রিক কাঠামো ও কার্যক্ষমতা:
ইলেক্ট্রনিক্স ও র‍্যাডার ব্যবস্থা:
বানৌজা প্রত্যয় বাংলাদেশ নৌবাহিনীর একটি আধুনিক যুদ্ধজাহাজ, যা অত্যাধুনিক প্রযুক্তিতে সজ্জিত। শত্রু জাহাজ মোকাবেলা, চোরাচালান প্রতিরোধ এবং জলদস্যুতা দমনে এই জাহাজটি নিম্নলিখিত মারণাস্ত্র ও প্রতিরক্ষা ব্যবস্থা দিয়ে সজ্জিত:
এই রণসজ্জা বানৌজা প্রত্যয়কে একটি সুসজ্জিত এবং সক্ষম যুদ্ধজাহাজে পরিণত করেছে, যা বাংলাদেশের জলসীমা রক্ষায় গুরুত্বপূর্ণ ভূমিকা পালন করে।
পাঞ্জাবি জেলা

পাঞ্জাবি জেলা (এছাড়াও বানান হয়ে থাকে পাঞ্জাবে, পাঞ্জায়ি, পাঞ্জায়, পাঞ্জায়'ই, অথবা পাঞ্জাই) আফগানিস্তানের কান্দাহার প্রদেশে অবস্থিত একটি জেলা। এটি ব্যাপকভাবে তালিবানদের আধ্যাত্মিক এলাকা হিসাবে বিবেচনা করা হয়ে থাকে এবং কান্দাহারের প্রায় পশ্চিমে অবস্থিত। ভৌগোলিক অবস্থান অনুযায়ী জেলাটির সীমানা দক্ষিণ-পশ্চিমে হেলমান্দ প্রদেশ, পশ্চিমে মেওয়ান্দ জেলা, উত্তরে ঝাড়ী জেলা, পূর্বে আর্ঘান্দাব জেলা, কান্দাহার জেলা ও দামান জেলা এবং দক্ষিণে রেগ জেলা অবস্থিত। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৭৭,২০০ জন এর মত। এখানাকার জনসংথ্যার অধিকাংশই কৃষক এবং দুর্বল শিক্ষিত পরিবারে কিন্তু স্কুলের স্বল্পতার কারণে লেখাপড়ায় তেমন অগ্রসর হতে পারেনা। জেলাটির কেন্দ্রীয় জেলা শহর বাজার-ই পাজওয়েয়ী উত্তর অঞ্চলে অবস্থিত। হেলমান্দ ও আর্ঘান্দাব উপত্যকা কর্তৃপক্ষ কর্তৃক এলাকাটিতে সেচ ব্যবস্থা পরিচালিত হয়ে থাকে।
পানাগড়

পানাগড় পশ্চিমবঙ্গের পশ্চিম বর্ধমান জেলার দুর্গাপুর মহকুমার অন্তর্গত কাঁকসা সমষ্টি উন্নয়ন ব্লকে অবস্থিত। এটি দুর্গাপুর শহরের পূর্ব দিকের শহরতলি এলাকার অন্তর্গত। 
পানাগড় ২৩.৪৫° উত্তর থেকে ৮৭.৪৩° পূর্বে অবস্থিত। শহরটি সমুদ্রতল থেকে ৫৮ মিটার (১৯০ ফুট) উপরে অবস্থিত।
আসানসোল-দুর্গাপুর অঞ্চল ল্যাটেরাইট মৃত্তিকা দ্বারা গঠিত। এই অঞ্চল দুটি শক্তিশালী নদী - দামোদর এবং অজয়ের মধ্যবর্তী স্থানে অবস্থিত। এ অঞ্চলে নদী দুটি একে-অপরের সমান্তরালভাবে প্রবাহিত। দুই নদীর মাঝামাঝি গড় দূরত্ব প্রায় ৩০ কিমি।
২০১১ সালের আদমশুমারি অনুযায়ী, দুর্গাপুর মহকুমার জনসংখ্যার ৭৯.২২% শহুরে এবং ২০.৭৮% গ্রামের বাসিন্দা ছিল। দুর্গাপুর মহকুমার একমাত্র পৌরসংস্থা দুর্গাপুরে অবস্থিত এবং মহকুমাটিতে ৩৮ টি (+১ টি আংশিকভাবে) সেন্সাস টাউন রয়েছে (আংশিকভাবে মানচিত্রে উপস্থাপিত হয়েছে; মানচিত্রে চিহ্নিত সকল স্থান পূর্ণ পর্দার মানচিত্রে সংযুক্ত)।
দ্বিতীয় বিশ্বযুদ্ধের সময় ১৯৪৪ সালে পানাগড় বিমানবন্দরটি নির্মিত হয়েছিল। এটি ভারতীয় বিমানবাহিনীর জন্য একটি ঘাঁটি হিসাবে কাজ করে। ২০১৬ সালে বিমানবন্দরটির নামকরণ করা হয় "এয়ার ফোর্স স্টেশন অর্জান সিং"' নামে।
দেশের ৬২ টি ক্যান্টনমেন্টের মধ্যে একটি পানাগড়ে অবস্থিত।
ভারতের ২০১১ সালের আদমশুমারি অনুসারে পানাগড়ের মোট জনসংখ্যা ৫,৫১০ জন, যার মধ্যে ২,৭৯৬ জন (৫১%) পুরুষ এবং ২,৭১৪ জন (৪২%) মহিলা ছিল। ৬ বছরের কম বয়স্ক জনগণের জনসংখ্যা ৫৬০ জন। পানাগড়ে মোট জনসংখ্যার মধ্যে ৩,৮৩৬ জন সাক্ষর (৬ বছরের বেশি বয়স্ক লোকের সংখ্যার ৭৮.৯৩%)।
পানাগড় বর্ধমান-আসানসোল বিভাগে একটি স্টেশন, যা হাওড়া-গয়া-দিল্লি রেলপথ, হাওড়া-এলাহাবাদ-মুম্বাই রেলপথ এবং হাওড়া-দিল্লির প্রধান রেলপথের একটি অংশ।
এর আগে, জাতীয় সড়ক ১৯ বা এনএইচ ১৯ পানাগড় বাজারের মধ্য দিয়ে অগ্রসর হয়েছে। ২০১৪ সালে ভিড় বাজার এলাকা থেকে দূরে একটি বাইপাস নির্মাণ করা হয়েছিল। পুরোনো গ্র্যান্ড ট্রাঙ্ক রোডটি শহরের মধ্য দিয়ে চলে গেছে।
রাজ্য সড়ক ১৪ পানাগড়ের মধ্য দিয়ে যায়। এসএইচ ১৪-এর দুবরাজপুর-পানাগড় অংশটি পানাগড়-মোরগ্রাম মহাসড়কের অংশ।
পানাগড়ে রয়েছে পাঁচটি প্রাথমিক বিদ্যালয়, রামকৃষ্ণ আশ্রম বিদ্যাপিঠ, কেন্দ্রীয় বিদ্যালয়, মাধ্যমিক বিদ্যালয় (পানাগড় রেলওয়ে কলোনি স্কুল) এবং দুটি উচ্চ মাধ্যমিক বিদ্যালয় (পানাগড় বাজার হিন্দি উচ্চ বিদ্যালয় এবং কাঁকসা উচ্চ বিদ্যালয়)।
পানাগড়ে দুটি প্রকৌশল কলেজ রয়েছে। এগুলি হল- আর্যভট্ট ইনস্টিটিউট অফ ইঞ্জিনিয়ারিং অ্যান্ড ম্যানেজমেন্ট দুরগাপুর এবং টেকনো ইন্ডিয়া, দুর্গাপুর।
পানাগড়ে একটি ব্লক প্রাথমিক স্বাস্থ্য কেন্দ্র রয়েছে।
অধর কুমার চ্যাটার্জি

অধর কুমার চ্যাটার্জি (৪ মার্চ ১৯১৪ – ৬ আগস্ট ২০০১) ভারতের নৌবাহিনীর একজন নৌসেনাধ্যক্ষ। তিনি  ৪ মার্চ, ১৯৬৬ থেকে ২৮ ফেব্রুয়ারি ১৯৭০ খ্রিষ্টাব্দ পর্যন্ত এই পদে নিযুক্ত ছিলেন। তিনি ভারতের প্রথম পূর্ণ অ্যাডমিরাল পদে উন্নীত নৌসেনা প্রধান।
অধর কুমার চ্যাটার্জি ১৯৩৩ খ্রিষ্টাব্দে কলকাতা বিশ্ববিদ্যালয় অধীনস্থ প্রেসিডেন্সি কলেজ থেকে স্নাতক হন। সেই বছরই তিনি রয়্যাল ইন্ডিয়ান নেভিের প্রবেশপথের মানদণ্ডের বিষয়ে কলেজে নোটিশ দেখেছিলেন। তিনি পরীক্ষার আবেদন এবং প্রবেশ পরীক্ষার শীর্ষস্থান অধিকার করেন।
অধর কুমার চ্যাটার্জি ১৯৩৩ খ্রিষ্টাব্দে রয়্যাল ইন্ডিয়ান নৌবাহিনীতে যোগদানের জন্য প্রথম ভারতীয় ক্যাডেট-এন্ট্রি অফিসার ছিলেন। টিএস ডাফরিন বোর্ডে প্রশিক্ষণের পর তাকে যুক্তরাজ্যে পাঠানো হয়েছিল। ১৯৩২ খ্রিষ্টাব্দে ১ সেপ্টেম্বর তিনি উপ-লেফটেন্যান্ট হিসেবে রয়েল ইন্ডিয়ান নেভি কমিশন লাভ করেন এবং তিন বছর পরে ১৯৩৮ খ্রিষ্টাব্দে লেফটেন্যান্ট পদে উন্নীত হন।
তিনি ১৯৪০ খ্রিষ্টাব্দে অ্যান্টি-সাবমেরিন যুদ্ধের জন্য যোগ্যতা অর্জন করেন এবং দ্বিতীয় বিশ্বযুদ্ধে আটলান্টিক ও ভারত মহাসাগরের বিভিন্ন জোনে রয়্যাল নেভি এবং রয়্যাল ইন্ডিয়ান নেভি জাহাজে কর্মরত ছিলেন। তিনি যুদ্ধের সময় রয়্যাল নেভি প্রশিক্ষণ ইনস্টিটিউটে অ্যান্টি-সাবমেরিন যুদ্ধে সংঘর্ষ সম্পর্কে প্রশিক্ষক হিসেবেও কাজ করেছিলেন। যুদ্ধ শেষে ১ সেপ্টেম্বর ১৯৪৬ খ্রিষ্টাব্দে তিনি একজন ভারপ্রাপ্ত লেফটেন্যান্ট-কমান্ডার পদে উন্নীত হন।
১৯৪৭ খ্রিষ্টাব্দের আগস্ট মাসে, কমান্ডার চ্যাটার্জী যুক্তরাজ্যের কর্মীদের কর্মসূচী সম্পন্ন করেন এবং তার প্রত্যাবর্তনকালে নতুন দিল্লির নৌবাহিনীতে নৌ-পরিকল্পনাটির পরিচালক নিযুক্ত হন।
১৯৫০ খ্রিষ্টাব্দের জুন মাসে একজন সক্ষম অধিনায়ক হিসাবে তিনি ভারতীয় নৌবাহিনীর আইএনএস দিল্লি (১৯৪৮)-এর পতাকাধারী জাহাজের অধিনায়ক নিযুক্ত হন। তিনি ক্রুজার কমান্ডার প্রথম ভারতীয় কর্মকর্তা ছিলেন। তিনিই প্রথম ভারতীয় যিনি কামানবাহী জাহাজের নেতৃত্ব দেন। ১৯৫০ খ্রিষ্টাব্দের নভেম্বরে থেকে ১৯৫৩ খ্রিষ্টাব্দের জানুয়ারীর মধ্যে চ্যাটার্জি যুক্তরাজ্যের হাই কমিশনারের নৌ উপদেষ্টা ছিলেন। তিনি যুক্তরাজ্যের বহু নৌ ক্যাডেট এবং জুনিয়র অফিসারদের প্রশিক্ষণ দেন। ১৯৫১ খ্রিষ্টাব্দের ৩০ জুন তাকে ক্যাপ্টেনের মূল পদে পদোন্নতি দেওয়া হয়।
ইম্পেরিয়াল ডিফেন্স কলেজের নেতৃত্বের পর কমোডোর চ্যাটারজিকে ৮ ফেব্রুয়ারি, ১৯৫৮-এ নৌবাহিনীর ডেপুটি চীফ নিযুক্ত করা হয়। মার্চ মাসের ১৯৫৯ খ্রিষ্টাব্দে তিনি রিয়ার অ্যাডমিরাল পদে উন্নীত হন। ১৯৬৪ খ্রিষ্টাব্দের জানুয়ারি মাসে চ্যাটার্জিকে ভারপ্রাপ্ত ভাইস অ্যাডমিরাল পদে উন্নীত করা হয় এবং তিনি জাতীয় প্রতিরক্ষা কলেজের কমান্ড্যান্ট পদে অধিষ্ঠিত হন। ৪ মার্চ, ১৯৬৬ খ্রিষ্টাব্দে তিনি ভারতীয় নৌবাহিনীর সপ্তম প্রধান নিযুক্ত হন। ২২ নভেম্বর, ১৯৬৬ খ্রিষ্টাব্দে ভাইস অ্যাডমিরালের পদে তিনি নিশ্চিত হন এবং ১ মার্চ ১৯৬৮ খ্রিষ্টাব্দে অ্যাডমিরাল পদে পদোন্নতি লাভ করেন। তিনি প্রথম ভারতীয় কর্মকর্তা পদে অধিষ্ঠিত হন। অ্যাডমিরাল চ্যাটার্জী ২8 ফেব্রুয়ারি ১৯৭০ খ্রিষ্টাব্দে ভারতীয় নৌবাহিনী থেকে অবসর গ্রহণ করেন।
অ্যাডমিরাল চ্যাটার্জী নতুন দিল্লিতে মারা যান।
সঙ্ঘমিত্রা বন্দ্যোপাধ্যায়

সঙ্ঘমিত্রা বন্দ্যোপাধ্যায় (জন্ম:১৯৬৮) একজন ভারতীয় বাঙালি কম্পিউটার বিজ্ঞানী এবং কম্পিউটেশনাল জীববিজ্ঞানের বিশেষজ্ঞ। তিনি ২০১০ খ্রিষ্টাব্দে কলকাতার ইন্ডিয়ান স্ট্যাটিস্টিক্যাল ইনস্টিটিউটের অধ্যপক থাকাকালে কারিগরী বিজ্ঞানের জন্য শান্তি স্বরূপ ভাটনগর পুরস্কারে ভূষিত হন। ২০১৭ খ্রিষ্টাব্দে কারিগরী ও কম্পিউটার সায়েন্সের জন্য ইনফোসিস পুরস্কার পান। তিনি বিশেষত ইভলিউশনারী কম্পিউটেশন, প্যাটার্ন নির্ণয়, যন্ত্রবিদ্যা এবং বায়োইনফরমেটিক্স। ২০১১ খ্রিষ্টাব্দের ১ আগস্ট থেকে তিনি ভারতীয় পরিসংখ্যান ইনস্টিটিউটের পরিচালক ছিলেন। কলকাতা, ব্যাঙ্গালোর, দিল্লি, চেন্নাই, এবং তেজপুরে অবস্থিত ভারতীয় স্ট্যাটিস্টিকাল ইনস্টিটিউটের পাঁচটি কেন্দ্রে ও অন্যান্য স্ট্যাটিস্টিকাল কোয়ালিটি কন্ট্রোল ও অপারেশন রিসার্চ ইউনিটে কর্মরত ছিলেন। সঙ্ঘমিত্রা বন্দ্যোপাধ্যায় ইন্ডিয়ান স্ট্যাটিস্টিক্যাল ইনস্টিটিউটের প্রথম মহিলা ডিরেক্টর পদে উন্নীত হন।
কলকাতা বিশ্ববিদ্যালয় থেকে ১৯৯২ খ্রিষ্টাব্দে কম্পিউটার বিজ্ঞান বিভাগে স্নাতক ডিগ্রি অর্জনের আগে সঙ্ঘমিত্রা বন্দ্যোপাধ্যায় কলকাতা প্রেসিডেন্সি কলেজ থেকে পদার্থবিজ্ঞানে স্নাতক অর্জন করেন। ১৯৯৮ খ্রিষ্টাব্দে  খড়গপুর ইন্ডিয়ান ইনস্টিটিউট অফ টেকনোলজি থেকে কম্পিউটার বিজ্ঞান বিভাগে মাস্টার ডিগ্রী পান। এরপর তিনি ইন্ডিয়ান স্ট্যাটিস্টিক্যাল ইনস্টিটিউট থেকে পিএইচডি ডিগ্রি লাভ করেন।
শাহাদাত হোসেন লিটন

শাহাদাত হোসেন লিটন একজন বাংলাদেশী চলচ্চিত্র পরিচালক এবং গল্প লেখক। তিনি ৫০টিরও বেশি চলচ্চিত্র পরিচালনা করেছেন।
শাহাদাত হোসেন লিটন তার কর্মজীবন ‘রবি "মাস্তান’" চলচ্চিত্রের মাধ্যমে শুরু করেছিলেন।
এমি ন্যোটার

আমালিয়ে এমি ন্যোটার (মার্চ ২৩,১৮৮২ - এপ্রিল ১৪,১৯৩৫) ছিলেন একজন স্বনামধন্যা জার্মান গণিতবিদ। যদিও 'এমি ন্যোটার'- কেবল এই নামটুকুই বিদুষী এই বিজ্ঞানসাধিকা ব্যবহার করেছেন আজীবন। তিনি বিমূর্ত বীজগণিত এবং তাত্ত্বিক পদার্থবিদ্যায় ন্যোটার তত্ত্ব প্রবর্তন করেন। আলবার্ট আইন্সটাইন, হারমান উইল প্রমুখ তাকে গণিতবিদ্যার ইতিহাসের অনন্যা বলে উল্লেখ করেছেন।
ন্যোটার দক্ষিণ জার্মানির ফ্রাঙ্কোনিয়া প্রদেশের এরলাগেন শহরের এক ইহুদি পরিবারে জন্মগ্রহণ করেন। তার বাবা মাক্স ন্যোটার ছিলেন এরলাগেন বিশ্ববিদ্যালয়ের গণিতের অধ্যাপক। প্রাথমিক ভাবে ইংরেজি এবং ফরাসী ভাষাসাহিত্যে শিক্ষকতার স্বপ্ন দেখলেও শেষপর্যন্ত ন্যোটার এরলাগেন বিশ্ববিদ্যালয়ে অঙ্ক নিয়ে পড়াশোনা করেন। ১৯০৭ সালে পল গর্ডনের তত্ত্বাবধানে গবেষণা শেষ করে ম্যাথামেটিকাল ইন্সটিউট অফ এরলাগেনে অবৈতনিক শিক্ষিকা হিসেবে নিযুক্ত হন। সেইসময় শিক্ষকতার সুযোগ থেকে মেয়েরা বঞ্চিত ছিলেন। পরে ১৯১৫ সালে ডেভিড হিলবার্ট এবং ফেলিক্স ক্লেইন তাকে গটিঙেন বিশ্ববিদ্যালয়ে শিক্ষিকা হিসেবে যোগ দিতে অনুরোধ করেন। যদিও এই বিশ্ববিদ্যালয়ে অধ্যাপিকা হিসেবে নিয়োগপত্র পেতে তাকে ওই বিশ্ববিদ্যালয়েরই রক্ষণশীল দর্শন বিভাগের তুমুল বিরোধিতার মুখোমুখি পড়তে হয়। অবশেষে ১৯১৯ সালে ন্যোটার গটিঙেনের গণিতের অধ্যাপিকা রূপে স্বীকৃতি পান।
১৯৩৩ সাল পর্যন্ত গটিঙেন বিশ্ববিদ্যালয়ের গণিতবিভাগের অন্যতম শিক্ষিকা ছিলেন এমি ন্যোটার। এই সময় তার গবেষণাপত্রগুলি সারা পৃথিবীতে জনপ্রিয়তা লাভ করে। এরপর জার্মান সর্বাধিনায়ক আডলফ হিটলারের ইহুদিবিদ্বেষের কারণে তিনি জার্মানি ছেড়ে যুক্তরাষ্ট্রে পাড়ি জমান। ১৯৩৫ সালে ডিম্বাশয়ে সিস্ট নিয়ে ন্যোটার হাসপাতালে ভর্তি হন। শল্যচিকিৎসায় আরোগ্যের ইঙ্গিত মিললেও মাত্র ৫৩ বছর বয়সে হঠাৎ অকালপ্রয়াত হন।
এমি ন্যোটার ১৮৮২ খ্রিষ্টাব্দের ২৩ শে মার্চ জন্মগ্রহণ করেন। চার ভাইবোনের মধ্যে তিনিই ছিলেন সর্ববয়োজ্যেষ্ঠা। তার পিতৃদত্ত নাম 'আমেলিয়ে এমি ন্যোটার' হলেও খুব ছোট থেকেই তিনি 'এমি ন্যোটার' বলেই নিজের পরিচয় দিতেন। আত্মীয়স্বজন সকলেরই প্রিয়পাত্রী ছিলেন এমি। খুব কম বয়স থেকে মায়োপিয়া এবং উচ্চারণগত সমস্যাতে ভুগলেও তার বিচারধারা ছিল যুক্তিনির্ভর এবং বিশ্লেষণধর্মী। শোনা যায়, বিভিন্ন ধরনের ধাঁধাঁর সমাধানে এমি সবিশেষ পারদর্শিনী ছিলেন। তবু সেই সময়ের মেয়েদের মতো তাকেও প্রথম থেকেই ঘরকন্নার কাজ শেখানো হয়েছিল। এমি পিয়ানো বাজানোও শিখেছিলেন কিছুদিন। যদিও এসব কাজে এমির তেমন কোনো উৎসাহ কখনোই কারোর চোখে পড়েনি। তবে নৃত্যকলার ওপর তার এক স্বভাবজ দুর্বলতা ছিল।
দাদূ জেলা

দাদূ জেলা (), () পাকিস্তানের সিন্ধু প্রদেশে অবস্থিত একটি জেলা। দাদূ জেলা ১৯৩১ সালে করাচী জেলার কোত্রি ও মহল কোহিস্তান (পরবর্তীতে জামশোর) তহসিল এবং লরকনা জেলার মেহার, খয়েরপুর নাথান শাহ, দাদূ, জোহী ও সেহওয়ান তেহসিলর একত্রিত করে জেলাটি গঠন হয়েছিল। ভৌগোলিক অবস্থান অনুযায়ী জেলাটির সীমানা সিন্ধু জেলার চার জেলার সাথে সম্পৃক্ত, যেমন: জামশোর, নওশাহরো ফিরোজ, শহীদ বেনজিরাবাদ এবং কাম্বার শাহদাদকোট।
১৯৯৮ সালের আদমশুমারীর হিসাব অনুযায়ী, সিন্ধি হচ্ছে জেলাটির প্রধান ভাষা, যেখানে দাদূর তালুক, জোহি, খয়েরপুর নাথান শাহ এবং মেহের সম্প্রদায় সহ প্রায় ৯৮.৮% মানুষ ব্যবহার করে থাকে।
হায়দ্রাবাদ জেলা, সিন্ধু

হায়দ্রাবাদ জেলা ( ), পাকিস্তানের সিন্ধু প্রদেশে অবস্থিত একটি জেলা। এটির রাজধানী শহরের নাম হচ্ছে হায়দ্রাবাদ নামক শহর। জেলাটি করাচী জেলার পরে সিন্ধুর প্রদেশের দ্বিতীয় বৃহত্তম জেলা শহর, যেখানে প্রায় ৮০% অধিবাসীগণ শহুরে এলাকায় বসবাস করে থাকে। কির্থার জাতীয় উদ্যান হায়দ্রাবাদ জেলার কেন্দ্রীয় অংশে অবস্থিত।
হায়দ্রাবাদ জেলা ১০৪,৮৭৭ হেক্টর আয়তন নিয়ে গঠিত হয়েছে। ১৪,২৫০ হেক্টর জমিতে গম চাষ হয়ে থাকে, যেখানে বার্ষিক উত্পাদনের প্রায় ৫৫,০০০ টনের উপরে লক্ষ্যে করা যায়।
প্রধানত মুসলিম জনসংখ্যা মুসলিম লীগ ও পাকিস্তান আন্দোলনকে সমর্থন করে থাকে। ১৯৪৭ সালে পাকিস্তান স্বাধীনতা লাভের পর, সংখ্যালঘু হিন্দু ও শিখরা ভারতে স্থানান্তরিত হয়, যেখানে ভারতের শরণার্থী শিবির হায়দ্রাবাদ জেলায় বসতি স্থাপন করেছিল।
বসগিরি

বসগিরি শামীম আহমেদ রনি পরিচালিত ও টপি খানের খান ফিল্মসের ব্যানারে প্রযোজিত একটি বাংলাদেশী রোমান্টিক অ্যাকশন চলচ্চিত্র। এই চলচ্চিত্রে প্রধান ভূমিকায় অভিনয় করেছেন শাকিব খান ও শবনম বুবলি। চলচ্চিত্রটি ঈদ-উল-আযহা উপলক্ষে ১২ সেপ্টেম্বর ২০১৬ সালে মুক্তি পায়। এটি শবনম বুবলির প্রথম চলচ্চিত্র।
"বসগিরি" চলচ্চিত্রের গল্প ফুটে উঠেছে একজন মানুষের গল্প অনুসরণ করে, যিনি বেশ জীবনযাপন করার চেষ্টা করেন, পরে "শহরটির" একটি ডন হয়ে উঠেন।
চলচ্চিত্রটি ১২ সেপ্টেম্বর ২০১৬ তারিখে ঈদ আল-আযহার ছুটির মুক্তি দেওয়া হয়। ২০১২ সালের নভেম্বরে চলচ্চিত্র প্রযোজনা প্রতিষ্ঠান জাজ মাল্টিমিডিয়া ঘোষণা করা হয়েছিল যে, পশ্চিমবঙ্গের এসভিএফ এর সাথে চলচ্চিত্র বিনিময় চুক্তির আওতায়, "বসগিরি চলচ্চিত্রটি" ভারতে মুক্তি দেওয়া হবে
"দ্য ডেইলি স্টার" এর জাহিদ আকবর একটি পর্যালোচনাতে, "বসগিরি" চলচ্চিত্রকে প্রদান করেন ও উল্লেখ করেন যে, এটির অভিনেতারা এবং সঙ্গীত ছিল শক্তিশালী, কিন্তু চলচ্চিত্রটির গল্প ছিল দুর্বল। পর্যালোচনার ক্ষেত্রে মৌলিকতা ও দুর্বল পরিচালনার সমালোচনা করা হয়। এছাড়াও পোশাক, চুলের শৈলী এবং নৃত্য পরিচালনার সমালোচনা করা হয়, তবে নবীন অভিনেত্রী শবনম বুবলির অভিনয় এবং প্রধান চরিত্রে অভিনেতা শাকিব খান প্রশংসা করা হয়, বিশেষ করে তার ঢাকাইয়া আঞ্চলিক ভাষা উচ্চারণের প্রশংসা করেছেন। এছাড়াও চলচ্চিত্র সঙ্গীতেরও প্রশংসা করা হয়।
"বসগিরি" চলচ্চিত্রের সঙ্গীতে বিভিন্ন শিল্পী কাজ করেছেন। চলচ্চিত্রের সঙ্গীতগুলো লিখেছেন আকাশ, শওকত আলী ইমন, ইমরান মাহমুদুল এবং ডাব্বু পাশাপাশি এতে আরোও কন্ঠ দিয়েছে কনা, ন্যান্সি, এস আই টুটুল এবং শত্রুজিত দাশগুপ্ত।
ব্র্যাড ডরিফ

ব্র্যাডফোর্ড ক্লড ডরিফ (; ১৮ মার্চ ১৯৫০) হলেন একজন মার্কিন অভিনেতা। তিনি "ওয়ান ফ্লু ওভার দ্য কুকুস নেস্ট" চলচ্চিত্রে বিলি বিবিট চরিত্রে অভিনয় করে শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার ও বর্ষসেরা নবীন তারকা বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন।
ডরিফ অভিনীত অন্যান্য উল্লেখযোগ্য চলচ্চিত্রসমূহ হল "ডান" (১৯৮৪), "মিসিসিপি বার্নিং" (১৯৮৮), "" (২০০২), এবং "চাইল্ড্‌স প্লে" ফ্র্যাঞ্চাইজি। তিনি "ডেডউড" (২০০৪-২০০৬, ২০১৯) টেলিভিশন ধারাবাহিকে অভিনয় করে একটি প্রাইমটাইম এমি পুরস্কারের মনোনয়ন লাভ করেন।
সুজান টাইরেল

সুজান টাইরেল (; জন্ম: সুজান জিলিয়ান ক্রিমার, ১৮ মার্চ ১৯৪৫ - ১৬ জুন ২০১২) ছিলেন একজন মার্কিন অভিনেত্রী। তিনি ১৯৬০-এর দশকে নিউ ইয়র্ক সিটিতে ব্রডওয়ে ও অফ-ব্রডওয়ে মঞ্চে কাজের মধ্য দিয়ে তার অভিনয় জীবন শুরু করেন। তার প্রথম চলচ্চিত্র "শুট আউট" (১৯৭১)। তিনি জন হিউস্টনের "ফ্যাট সিটি" (১৯৭২) চলচ্চিত্রে উমা লি গ্রির চরিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন। তিনি অ্যান্ডি ওয়ারলের "ব্যাড" (১৯৭৭) চলচ্চিত্রে তার কাজের জন্য শ্রেষ্ঠ পার্শ্ব অভিনেত্রী বিভাগে স্যাটার্ন পুরস্কার লাভ করেন। তিনি "ক্রাই বেবি" (১৯৯০) চলচ্চিত্রে অভিনয় করে এলজিবিটি সম্প্রদায়ের কাছে জনপ্রিয় হয়ে ওঠেন।
টাইরেল ১৯৪৫ সালের ১৮ই মার্চ ক্যালিফোর্নিয়ার সান ফ্রান্সিস্কোতে জন্মগ্রহণ করেন। তার জন্মনাম সুজান জিলিয়ান ক্রিমার। তার মাতা জিলিয়ান টাইরেল (১৯১৩-২০১২) ছিলেন ব্রিটিশ এবং পিতা জন ক্রিমার ছিলেন মার্কিনী। তার মাতা ১৯৩০ ও ১৯৪০-এর দশকে চীন ও ফিলিপাইনে ডিপ্লোমেটিক কর্পসের সদস্য ছিলেন। তার পিতা উইলিয়াম মরিস এজেন্সির প্রতিনিধি ছিলেন, যিনি লিও ক্যারিলো, লরেট্টা ইয়ং, এড উইন ও ক্যারল লমবার্ডের প্রতিনিধিত্ব করতেন।
টাইরেলের শৈশব কাটে কানেটিকাটের নিউ ক্যানানে। তিনি পড়াশোনায় দুর্বল ছিলেন এবং কৌশোরে তার মায়ের নিকট থেকে দূরে সরে যান। তার পিতার পরিচয়ের সূত্রে তিনি সামার স্টকে ও স্থানীয় মঞ্চে কাজ শুরু করেন। ১৯৬৩ সালে নিউ ইয়র্ক সিটিতে আর্ট কার্নি অভিনীত হাস্যরসাত্মক "টাইম আউট ফর জিঞ্জার" নাটকে কাজ করেন। তার পিতা "লুক" ম্যাগাজিনকে তার এই নাটকের সফরকে অনুসরণ করতে অনুরোধ করেন, কিন্তু তিনি মৌমাছির হুলের প্রভাবে কিছুদিনের মধ্যেই মারা যান।
টাইরেলের ব্রডওয়ে মঞ্চে অভিষেক ঘটে ১৯৬৫ সালে হাস্যরসাত্মক "ক্যাকটাস ফ্লাওয়ার" নাটক দিয়ে। তিনি লিংকন সেন্টারের রিপারটরি থিয়েটারের সদস্য হিসেবে ১৯৬৮ সালে লি জে. কব অভিনীত "কিং লিয়ার", উইলিয়াম গিবসনের "আ ক্রাই অব প্লেয়ার্স", ১৯৬৯ সালে "দ্য টাইম অব ইওর লাইফ" নাটকের পুনরুজ্জীবিতকরণে এবং ১৯৭০ সালে "ক্যামিনো রিল" নাটকে অভিনয় করেন। অফ-ব্রডওয়ে মঞ্চে টাইরেল ১৯৬৭ সালে ল্যান্ডফোর্ড উইলসনের "দ্য রাইমার্স অব এল্ডরিচ" ও ১৯৭৯ সালে আমেরিকান প্লেস থিয়েটারে "ফাদার্স ডে" নাটকে অভিনয় করেন।
টেলিভিশনে তার প্রথম কাজ ছিল "মিস্টার নোভাক" (১৯৬৪)। ১৯৭১ সালে তিনি "বোনানজা" ধারাবাহিকের একটি পর্বে একজন মদ্যপ মায়ের চরিত্রে অভিনয় করেন। একই বছর হেনরি হ্যাথাওয়ের পশ্চিমা ধাঁচের "শুট আউট"-এ কাজের মাধ্যমে তার চলচ্চিত্রে অভিষেক ঘটে। এই ছবিতে তাকে প্লাকি সালুন গার্ল চরিত্রে দেখা যায়, যাকে জিম্মি করে নিয়ে যাওয়া হয় এবং গ্রেগরি পেকের অভিনীত চরিত্রটি উদ্ধার করে।
পুঞ্চ জেলা, ভারত

পুঞ্চ () ভারতের জম্মু বিভাগ-এর ১০টি জেলার মধ্যে অন্যতম একটি জেলা। পাকিস্তান শাসিত কাশ্মীরের পুঞ্চ জেলার সীমান্তবর্তী পুঞ্চ জেলা অবস্থিত এবং ভারত ও পাকিস্তানের মধ্যে সীমান্তবর্তী অংশ হিসেবে পরিচিত জেলাটি।
পুঞ্চ জেলার প্রধান শহরের নাম হচ্ছে পুঞ্চ ।
সতেরো শতকের শেষে ১৮৩৭ খ্রিষ্টাব্দের দিকে, হাভেলি তহসিলেরে লোরানের মুসলিম রাজাদের শাসনকালে পুঞ্চ গঠিত হয়েছিল। এরপর এলাকাটি রাজা ফয়েজতলাব পাঞ্জাব সরকার শাসন করেন। ১৮৪৮ সালে জম্মু ও কাশ্মীরের মহারাজা গুলব সিং পাহাড়ী অঞ্চলের হস্তান্তরের জন্য পুঞ্চকে অন্তর্ভুক্ত করেছিলেন। এই স্থানান্তরের পূর্বে পুঞ্চকে লাহোরের জেলা হিসেবে মনে করা হত।
পুঞ্চ জেলার মোট আয়তন ১,৬৭৪ বর্গকিলোমিটার (৬৪৬ বর্গমাইল)। জেলাটির পূর্বে কুলগাম জেলা , শোপিয়ান জেলা এবং বুদগাম জেলা , দক্ষিণে রাজৌরি জেলা , উত্তরে পাকিস্তান শাসিত হাভেলি জেলা এবং জম্মু ও কাশ্মীরের বারামুল্লা জেলা , পশ্চিমে পাকিস্তান শাসিত কাশ্মীরের পুঞ্চ জেলা অবস্থিত।
এই জেলায় পাকিস্তানের নিয়ন্ত্রণাধীন পুঞ্চ বিভাগের ( বাগ জেলা , হাভেলি জেলা , পুঞ্চ জেলা , সুধনোতি জেলা ) এলাকাগুলিও অন্তর্ভুক্ত রয়েছে । 
উত্তরে হাভেলি জেলার হাজী পীর খাত পাকিস্তানের নিয়ন্ত্রণে থাকায় এটি বারামুল্লা উরি হতে সরাসরি যোগাযোগে বিচ্ছিন্ন। 
পুঞ্চ শহরের অদূরে চাকান দা বাগ নিয়ন্ত্রণ রেখা বরাবর অবস্থিত। 
মেন্ধর তেহসিল এখানকার অন্যতম সক্রিয় নিয়ন্ত্রন অঞ্চল।  প্রাচীন মেন্ধর সেতুটি নিয়ন্ত্রণ রেখা বরাবর অবস্থিত। 
পুঞ্চ হাভেলি বিধানসভাটি জম্মু লোকসভার অন্তর্গত। জেলাটি প্রশাসনিকভাবে ৪টি তহসিলে বিভক্ত।
ভারতীয় সেনাবাহিনীর জম্মু ও কাশ্মীর রাইফেলস রেজিমেন্ট-এর সৈন্য নিয়োগ এখন থেকেই হয়।
পুঞ্চ বিমানবন্দর একটি হেলিকপ্টার বিমানবন্দর। ভারত-পাকিস্তান যুদ্ধ ১৯৪৭-এ এটি ভারতীয় সৈন্যের রসদ সরবরাহে ব্যবহৃত হয়। সেসময় মার্কিন নির্মিত রয়্যাল ইন্ডিয়ান এয়ার ফোর্সের ডগলাস সি-47 স্কাইট্রেন পরিবহন বিমান এখানে প্রথম অবতরণ করে। ভারতীয় পাইলট উইং কমান্ডার মেহার সিং সর্বপ্রথম প্রথম এখানে অবতরণ করেন। সেসময় নিশীথে তৈল বাতির আলোয় কোনো অবতরণ যন্ত্রের সাহায্য ছাড়াই অবতরণে সক্ষম হন।